text:
Kicukiro: Abayobozi b’Imidugudu bahawe ikaye y’inshingano n’imihigo
Abayobozi b’imidugudu mu Karere ka Kicukiro mu Mujyi wa Kigali bahawe ikaye y’inshingano n’imihigo, izabafasha kurushaho kubahiriza no kuzuza inshingano zabo.
Ni mu muhango wahuje ubuyobozi bw’Umujyi wa Kigali n’imboni z’imiyoborere mu Karere ka Kicukiro, ku wa Gatandatu tariki 03 Nzeri 2022, ubimburirwa no kumurika ibyagezweho n’Akarere, ariko harebwa ibyagiye bikorwa muri buri mudugudu, byibanze cyane ku bikorwa remezo byiganjemo imihanda.
Bimwe mu bikubiye mu ikaye y’umudugudu, ni uko igaragaza inshingano, uburyo zisobanuye, Umuyobozi w’Umudugudu, Komite y’Umudugudu, Umuyobozi w’Isibo, uko buzuzanya, n’ibyo basabwa.
Abakuru b’Imidugudu uko ari 320 yo mu Karere ka Kicukiro, bavuga ko ikaye y’Umudugudu bahawe izabafasha kugira umurongo bagenderaho kandi uhamye nk’uko izindi nzego zubakitse, bikazaba nk’ihame, ku buryo bizarushaho kuborohereza no kubafasha kuzuza inshingano zabo.
Ignatius Kabagambe ni Umukuru w’Umudugudu wa Rugunga mu Kagari ka Muyange, Umurenge wa Kagarama. Avuga ko ikaye y’Umudugudu izabafasha kubikamo ibyo bakiriye, hamwe n’ibyo bakeneye gukora, ku buryo bazagira umurongo uhamye bagenderaho.
Ati “Iriya kaye izadufasha twifasha, kugira ngo tuzamure imikorere, aho umudugudu uwufata ukawugira nk’urugo rwawe, abantu mukorana muri komite nyobozi ukabagira nk’abavandimwe. Icyo mushyira imbere ni ukuganira, kandi iyo muganira, muba mushaka kumenya imiterere y’Umudugudu, abawutuye, mukamenya ibibazo n’ibisubizo bafite”.
Akomeza agira ati “Iyo tumaze kuganira, turagenda tukabegera. Iyo bamaze kumva ko turi ababo, na bo turi nk’abavandimwe, birushaho kugenda neza. Iriya kaye izarushaho kudufasha kuzamura imikorere, twegerana twebwe nk’abayobozi, twegera n’abaturage”.
Umuturage witwa Jeannette Mukandori wo mu Murenge wa Gatenga mu Kagari ka Nyarurama, avuga ko inshingano zabo nk’abaturage ari uko abayobozi babegera, bakagenda babereka ibijyanye n’imihigo y’iterambere ry’igihugu, bakanabereka uko batera imbere bakurikije uko iterambere ry’Igihugu rimeze.
Ati “Nko mu Mudugudu wa Bigo, ikintu twebwe twakwifuza kugira ngo bidufashe gutera imbere cyane ni uko batwegereza imihanda mu buryo busobanutse, kuko nta mihanda yari yagaragaramo, uretse kuba hagiye kugera amasite, tukaba twifuza ko ayo masite yaza azanye n’imihanda ifatika, kuko nta mihanda ifatika dufite”.
Umuyobozi w’Umujyi wa Kigali, Pudence Rubingisa, avuga ko n’ubwo Umujyi wa Kigali urimo gutera imbere cyane mu buryo bwihuse, hakirimo ibice bikirimo icyaro, bisaba ko abahatuye begerwa kugira ngo bakomeze gukemurirwa ibibazo, ariko ngo hari n’icyo umuturage asabwa.
Ati “Icyo umuturage asabwa ni uko agomba kugira uruhare mu bimukorerwa cyangwa mu bikorwa aho atuye, niba tuvuze isuku, akayihera iwe, ariko akayigeza no mu Mudugudu agafatanya n’abandi, niba tuvuze umutekano hakabaho no gutanga amakuru, no kumva ko urugo rutekanye ari ryo rishingiro ry’iterambere”.
Akomeza agira ati “Icyo dusaba umuturage ni ubufatanye no kumva ko iyi gahunda yose ari umuturage uyigiramo uruhare, ariko na none bikagaruka ku muyobozi aho ari akegera umuturage kugira ngo bagire aho bahuriza imbaraga”.
Akarere ka Kicukiro kagizwe n’Imirenge 10 irimo Imidugudu 320.


c: text/html

text:
Hamwe niterambere ryubumenyi nikoranabuhanga hamwe no kuzamura imibereho yabantu, abakoresha inganda zimyenda barangwa no gutunganya ibyiciro, gutandukana no kwihererana.
RUK "kabiriumutweibikoresho byoroshye CNC gukataimashini", ubugari bwameza yo gukata bugira uruhare runini muguhindura imyenda ya lattice / stripe.imashini irashobora kubika imyenda, kunoza imikorere, nta gutabara intoki, kandi sisitemu ihita imenya no kumenya gride.
Ibyiza byimashini ikata imyenda:
1.Bihuye na dosiye ya DXF cyangwa PLT
2.Gushyigikira gutondeka byikora imyenda yishyuwe, kunoza cyane imikorere yakazi, kuzamura igipimo cyo gukoresha imyenda.
3.Ubwenge umenye imikorere yo gukata neza umurongo, igishushanyo, na lattice.
4.Ubwanditsi bwubwenge, kwandika cyane, kubika ibikoresho 3% -5%.
Kubindi bisobanuro, Pls umva neza kugisha sheri ukoreshejesherry@rjruk.com.
Igihe cyo kohereza: Sep-06-2021

robotstxt: allowed

filter: keep


text:
Perezida Samia Suluhu Hassan wa Tanzania, yavuze ko atewe impungenge n’ubwiyongere bw’urubyiruko rwo mu gihugu cye rurya ifiriti y’ibirayi cyane. Perezida Samia yavuze ko ubucuruzi bw’ifiriti y’ibirayi bwazamutse cyane muri Tanzania ndetse ko hari abantu benshi batunze imiryango yabo babikesha ubwo bucuruzi, ikindi kandi ngo (...)
Ikigo cyakira abana bafite ubumuga bwo mu mutwe cyitwa ‘Izere Mubyeyi’ giherereye mu Karere ka Kicukiro mu Murenge wa Kanombe, kiratangaza ko abana cyakira bagaragaza impinduka kandi bakagera ku bumenyi butuma bagira ibyo bikorera.
Abantu benshi bakunze kugira indwara y’agahinda gakabije bikabatera kwiheba, kwigunga n’indi myitwarire idasanzwe ariko iyo atavuwe iyi ndwara ishobora kumuganisha ku rupfu.
Abadozi bo mu Murenge wa Gasaka mu Karere ka Nyamagabe bibumbiye muri Koperative ‘Twiyubake abadozi ba Gasaka’ bakora ibikoresho by’isuku y’abagore n’abakobwa bikunze kwitwa ‘cotex’ bimeswa bigakoreshwa inshuro nyinshi, ariko kubona ibyo bakenera kwifashisha bihagije (...)
Bamwe mu rubyiruko rw’abakobwa bavuga ko batinya kujya kuboneza urubyaro kuko basabwa guherekezwa n’ababyeyi babo bikabatera ipfunwe. Uwitwa Uwineza w’imyaka 19 y’amavuko, avuga ko kutagira amakuru ahagije ndetse no kugira isoni zo kwitabira gahunda zo kuboneza urubyaro biri mu bituma baterwa inda bakiri (...)
Mu Rwanda 72% by’abagore n’abakobwa ntibabona ibikoresho bibafasha mu gihe cy’imihango. Ibi byagarutsweho mu bushakashatsi bwamuritswe mu nama y’Igihugu ku isuku iboneye mu gihe cy’imihango yabaye ku wa Kane tariki 09 Kamena 2022. Iyi nama yabaye mu gihe tariki 28 Gicurasi aribwo hizihijwe umunsi mpuzamahanga w’isuku iboneye ku (...)
Abagore n’abakobwa bo mu bice bitandukanye by’igihugu barasaba ko ibiciro by’ibikoresho byifashishwa mu kunoza isuku yabo bizwi nka Cotex byagabanuka, kuko kuba bihanitse bitaborohera kubikoresha.
Ubwo yari mu mwaka wa gatatu w’amashuri yisumbuye, Sarah Mutoniwase yatewe inda ku myaka 16 y’amavuko, bimuviramo gukora ikizamini gisoza icyiciro rusange afite inda y’amezi arindwi.
Urubyiruko rw’abakobwa bafite ubumuga barasaba koroherezwa kubona amakuru y’ubuzima bw’imyororokere by’umwihariko ajyanye n’imihango y’abagore n’abakobwa kuko kutayagira bituma bahura n’imbogamizi zitandukanye.
Bamwe mu rubyiruko rw’abakobwa batewe inda zitateguwe bifuza ko imbaraga zishyirwa mu bana b’abakobwa mu kubigisha ubuzima bw’imyororokere zanashyirwa mu bana b’abahungu kuko ari bo batera inda.
Minisiteri y’Ubumwe bw’Abanyarwanda n’Inshingano Mboneragihugu (MINUBUMWE) iratangaza ko n’ubwo ikibazo cy’ihungabana kiri mu byiciro byose by’urubyiruko, ariko abatazi inkomoko bugarijwe ku kigero cya 99%.
Umuyobozi w’agashami gashinzwe imivurire y’indwara zo mu mutwe mu kigo cy’igihugu cyita ku buzima (RBC), Dr IYAMUREMYE Jean Damascene, yatangarije KT Radio ko 17% by’urubyiruko byibasiwe n’indwara y’agahinda gakabije.
Ijambo ‘stress’ ritarabonerwa ijambo ry’ikinyarwanda rikwiriye, ryabaye gikwira mu muryango nyarwanda ndetse n’ahandi ku isi. Stress twakwita umuhangayiko cyangwa umujagararao, abantu bahura na yo haba mu kazi, mu bakozi no mu bakoresha, mu rugo, ku ishuri n’ahandi mu buzima (...)
Umuyobozi w’Akarere ka Nyagatare wungirije ushinzwe imibereho myiza y’abaturage, Murekatete Juliet, avuga ko ikibazo cyo gusambanya abana gihangayikishije kandi kibangamiye imibereho myiza y’abaturage nyamara gishobora gucika burundu abagize umuryango babigizemo uruhare (...)
Umukozi w’Akarere ka Gatsibo ushinzwe Uburinganire n’Iterambere ry’Umuryango, Mukagasana Naome, asaba ababyeyi b’abana basambanyijwe bagaterwa inda gukomeza kubafasha bakanabumva bakabafasha no gusubira mu ishuri kuko nyuma y’ibibazo ubuzima bukomeza.
Nyiracumi Stephanie wo mu Mudugudu wa Mirama ya mbere, Akagari ka Nyagatare, Umurenge wa Nyagatare, arasaba ubufasha nyuma yo kubyara abana b’impanga batatu icyarimwe kandi akaba adafite ubushobozi.
Umubyeyi witwa Uwamahoro Mediatrice, wo mu Mudugudu w’Urugwiro, Akagari ka Nyagatovu mu Murenge wa Kimironko, Akarere ka Gasabo mu Mujyi wa Kigali, arasaba ubufasha bwo kubasha kubona icumbi, ndetse n’umwana we agasubira mu ishuri.
Ni kenshi abantu (umugore cyangwa umukobwa) bajya kwa muganga kwivuza basuzumwa muganga agasanga barasamye yewe bamwe bagasanga inda igera no mu mezi ariko bo batabizi.
Ababyeyi b’i Musha mu Karere ka Gisagara barasaba abafite umutima utabara kubatera inkunga kugira ngo babashe kuvuza umwana wabo w’umukobwa, Ange Mushimiyimana, wavukanye ubumuga bw’ingingo.
Kiliziya Gatolika mu Rwanda ifata gukuramo inda nk’icyaha cyo kwica, igasaba Minisitiri w’Uburinganire n’Iterambere ry’Umuryango mu Rwanda gukora ubuvugizi mu kurwanya iryo tegeko rifatwa nk’ikibazo gikomeje gutera impungenge no gutera ibikomere mu ngo no mu (...)
Hari abakobwa bagiye basambanywa bikabaviramo kubyara bakiri abangavu, bavuga ko iyaba bagenzi babo batarabyara babategaga amatwi, umubare w’abakomeje kubyara wagabanuka.
Kunywa inzoga ku buryo burengeje urugero ni imwe mu mpamvu zitera zimwe mu ndwara zitandura harimo nka Diyabete n’izindi nk’uko bisobanurwa na Dr Omary Ubuguyu, umuganga ushinzwe kurwanya no gukumira indwara zitandura muri Minisiteri y’Ubuzima muri (...)
Bamwe mu batuye mu Mujyi wa Kigali baravuga ko baterwa ipfunwe no kujya gushaka udukingirizo ku manywa kuko hari abadashaka ko hagira ubabona. Kuva icyorezo cya Covid-19 cyagera mu Rwanda amasaha yo gukora cyane cyane aya nijoro yagiye arushaho kuba macye ubundi akanakurwaho burundu kandi akenshi ari yo bakundaga kujya (...)
Mu gihe ku itariki 31 Gicurasi isi yose yizihiza umunsi wo kurwanya ububi bw’itabi, mu Rwanda hari bamwe mu baturage batarumva ububi bwaryo, aho bemeza ko badashobora kurireka.
Bamwe mu babyeyi bavuga ko kwemerera abana kuboneza urubyaro bitandukanye n’indangagaciro ndetse n’umuco w’Abanyarwanda, ariko abandi bagasanga bikwiye kuko ibihe byahindutse.
Ubusanzwe bimenyerewe ko mu bashakanye abagore ari bo baboneza urubyaro bakoreshe uburyo bunyuranye, hakabaho n’ubuhuriweho na bombi nko kwiyakana, gukoresha agakingirizo, kubara no kwifata, gusa n’abagabo baboneza urubyaro.
Uwera Solange w’i Save mu Karere ka Gisagara yagushijwe na moto y’impuzamakoperative y’abamotari b’i Nyagatare muri 2012, bimuviramo ubumuga, none na n’ubu ntarishyurwa.
Ishami ry’Umuryango w’Abibumbye ryita ku buzima (OMS) hamwe n’indi miryango irengera ubuzima ku isi, bari mu bukangurambaga buzamara icyumwereru kuva ku itariki 17-23 Gicurasi 2021, bugamije kurwanya impanuka zibera mu mihanda.
Kwambara isutiye ku mukobwa w’umwangavu ni ingingo itavugwaho rumwe n’ababyeyi. Nawe waba wibaza niba bikenewe cyangwa bidakenewe.
Hari abavuga ko iyo bagiye guhaha inyama bagasanga nta nyama z’umwijima zihari, bahita bazihorera kuko ngo nta zindi zibaryohera nk’inyama z’umwijima, uretse ko hari n’abavuga ko bumva zibamerera nk’ibintu bidafite icyanga, ku buryo batanazihaha cyangwa se ngo baziteke mu ngo (...)


text:
IGIHE CYA PASIKA kimara iminsi 50.
Kiliziya 16/04/2020
Kuva mu kinyejana cya III (nyuma ya Yezu birumvikana), umunsi mukuru wa Pasika ukomereza mu minsi mirongo itanu, ni ukuvuga kugeza ku munsi mukuru wa Penetekosti, aho duhimbaza ibanga rikomeye ry’uko Roho Mutagatifu yamanukiye ku Ntumwa. Iyo minsi yose igize igihe cya Liturujiya cyitwa IGIHE CYA PASIKA . Iyo minsi mirongo itanu ni nk’aho igize umunsi mukuru umwe w’ibyishimo usa n’icyumweru, nk’uko Mutagatifu Irenewo yabivuze.
Ni igihe cy’ibyumweru umunani (octave de dimanches),“icyumweru ngenga byumweru” (dimanche des dimanches),nk’uko Mutagatifu Bazili yabyanditse, atsindagira kuri Pasika twamamazaho urupfu, izuka n’ihindukira bya Kristu.
Muri ibyo byumweru umunani, icyumweru cya mbere niumunani wa Pasika (octave de Pâques), kikitwa icyumweru cy’umwamabaro wera (semaine in albis ), kuko abigishwa babatijwe mu Gitaramo cya Pasika bawugumanaga kandi bakaza mu nyigisho za nyuma ya Batisimu (catéchèses mystagogiques) bawambaye. Izo nyigisho zabinjizaga neza mu masakramentu bamaze guhabwa. Zatangwaga n’Umwepiskopi ubwe.
Icyumweru gisoza umunani wa Pasika, ni Icyumweru cy’urwererane (Dimanche in albis), ubwo nyine ababatijwe cyangwa abavutse bundi bushya (néophytes), basubizaga uwo mwambaro. Mutagatifu Papa Yohani Pawulo II we yasabye ko icyo cyumweru kiba Icyumweru cy’impuhwe z’Imana.
Ibyumweru bigize Igihe cya Pasika bifatwa nk’icyumweru cya Pasika, aho kwitwa ibyumweru bya nyuma ya Pasika. Itara rya Pasika rigaragaza Kristu wazutse, rikomeza kwaka kandi Alleluia y’umutsindo nticecekwe
There are no data on the interaction of sildenafil with non-specific phosphodiesterase inhibitors such as theophylline or dipyridamole.ED Management buy tadalafil.
Igihe cya Pasika cyitwa kandiIcyumweru cy’amabonekerwa, Icyumweru cy’ubutumwa cyangwa Icyumweru cy’Iyogezabutumwa.
Padri Jean-Pierre RUSHIGAJIKI, Arkidiyosezi ya Kigali
Isuwe incuro 43


text:
Bamwe mu basenyewe n’imitingito yatewe n’iruka ry’ikirunga cya Nyiragongo mu mwaka wa 2021 bo mu mujyi wa Rubavu bavuga ko akarere Ka Rubavu kabangiye kuvugurura inzu zabo , Ubuyobozi bw’akarere ka Rubavu buvuga ko ntacyo bwabafasha hatarasohoka igishushanyo mbonera gishya ngo bavugururre bijyanye nacyo.
Nyuma yuko ikirunga cya Nyiragongo cyo muri Repubulika iharanira demokarasi ya Congo kirutse ku wa 22 Gicurasi 2021, Akarere ka Rubavu , n’umujyi wa Goma byibasiwe n’imutingito mu bihe bitandukanye wasenye byinshi birimo bimwe mu bikorwa remezo ndetse n’amazu y’abaturage. Bamwe mu batuye mu mujyi wa Rubavu bavuga ko bangiwe n’akarere kuvugurura inzu zangijwe n’izasenwe nuwo mutingito, Nduwimana Emmanuel yagize “ iyo ugeze ku Karere kwaka ibyangombwa ngo uvugurure barakwangira, bakakubwira ko kuvugururwa kwizo nzu bari kukwigaho kandi uko tugenda dutinda kuzivugurura niko zirushaho kwangirika”
Nubwo mu kwezi kwa karindwi mu mwaka wa 2021 Minisiteri ishinzwe kurwanya Ibiza (Minema) yasohoye inyandiko ivugako hagiye gushakishwa agera kuri Milliaridi 92, zirimo 5 zizitabazwa mu gusana inzu z’abaturage (residents houses) , abaturage bavuga ko nubwo bijejwe ubufasha butaraboneka ariko bagakwiye kuborohereza mu bushobozi buke bafite bakavugurura ,UWIMANA yagize ati”Batubwiye ko hari ubufasha tuzahabwa na Minisiteri ibishinzwe ntiburatugeraho , ariko kandi duhangayikishijwe n’inzu zasenwe n’umutingito ,Akarere kanga ko tuvugurura batwima ibyangombwa , nibadufashe kuko zikomeje kwangika”
Mu kiganiro n’abanyamakuru cyabaye kuri uyu wa 1 Nzeri 2021 cyavugaga ku bikorwa bijyanye n’iterambere ry’akarere ka Rubavu , ubuyobozi bw’akarere bwemeje ko budatanga ibyangombwa byo kuvugurura aya mazu kuko butegereje igishushanyo mbonera gishya cy’umugi, SINDIKUBWABO Girbert ushinzwe ubutaka n’imyubakire mu karere ka Rubavu yagize ati” Nibyo koko biri kugorana kubaha ibyangombwa byo kuvugurura amazu yabo kuko Akarere kifuza ko bavugurura bijyanye n’igishushanyo mbonera Gishya cy’umugi, ubu rero iki gishushanyo mbonera cy’umugi ntikirakorwa nikiboneka tuzabafasha”
Itegeko n°41/2015 ryo ku wa 29/08/2015 rigena imicungire y’ibiza, umutwe wa mbere, ingingo ya kabiri ivuga ku gusana no gushyira mu buryo ibyangiritse rivuka ko gusana ibikorwa byangiritse, aho bishoboka bikorwa ku buryo burushijeho gukomera kurusha uko byari bimeze mbere, kandi hashyirwa imbaraga mu kugabanya impamvu ibiza byakomotseho, iryo tegeko kandi mu gace karyo kajyanye no gutabara risaba kugoboka mu buryo bwihuse abantu mu gihe cy‟ibiza mu rwego rwo kuramira amagara yabo, kugabanya ingaruka mbi ku buzima bwabo, guha abantu imibereho ibaha icyizere ku buzima bwiza no kubagezaho ibintu by‟ibanze ku buzima bwabo byo kubafasha,
Kuri ubu umwaka urashize abaturage basenyewe n’ibiza bataremererwa gusanura no kuvugurura amazu yabo ibintu bavuka ko bishobora kubashyira mu kaga kuko ukwangirika kwayo kugenda kwiyongera.
Eric TWAHIRWA


text:
Korali Kubwubuntu ikorera umurimo w’Imana mu ihuriro ry’abanyeshuri bo mu itorero Presbytérienne mu Rwanda AEP/UNR muri Kaminuza Nkuru y’u Rwanda, igiye gushyira ahagaragara Album y’indirimbo icyenda.
Iyi Album ya mbere yitwa “Imirimo itunganye” izamurikwa ku italiki ya 18 Ugushyingo 2012 i Kigali muri EPR Paruwasi Kiyovu. Nk’uko twabitangarijwe n’umuyobozi wayo Munyemana Jean Claude, indirimbo zizashyirwa ku mugaragaro ni: Abiringiye Uwiteka, Ntawundi, Urugendo, Ibikomangoma, Imirimo itunganye, Nimuhimbaze, Nibyiza, Abamba amahema n’ Ibanga.
Iyi korari yatangiye mu mwaka w’2000 itangijwe n’abaririmbyi barindwi, ubu ikaba igizwe n’abaririmbyi 45. Icyerekezo cyayo ni uko mu mwaka wa 2013 bazatangira gukora amashusho y’indirimbo ziri kuri iyi Album.


text:
« Bye bye Nyakatsi » yavuye mu nzira,none hagezweho « Bye bye Kinyarwanda. » Wagira ngo ni ngombwa ko buri mwaka haboneka abantu bagomba kwibasirwa.
Ejo bundi naratangaye cyane mbonye umwana w’umuturanyi wanjye yirukaniwe ko yavuze Ikinyarwanda.Nabanje gushidikanya ngira ngo ni iby’ab’ubu bikoza ku ishuri bakagaruka bagira ngo ababyeyi babongere amafaranga.
N’amarira menshi,uwo mupfakazi urera wenyine abana batanu,barimo batatu bageze mu yisumbuye,yaje gutakambira Urwego rw’Abagore ngo rumugire inama uko yabyifatamo.
Twatumiye umukobwa we usigaje umwaka umwe ngo arangize amashuri.Yaduhaye number za mugenzi we na we wirukanwe ngo tutibwira ko ari ibyo yihangishijeho.Yaratuririye turumirwa.
Azakurwaho amanota atumwe n’ababyeyi
Iri tegeko ryaje ari gatumwa!Ngo umwana akurwaho amanota,byakongera agatumwa n’ababyeyi.Si abana bacu gusa, kuko natwe ibyo bihano bitugeraho.
Abo bayobozi babo babona bayora buri kwezi bakagira ngo natwe ni uko?Ntibyumvikana ukuntu birengagiza ubukene buri hanze aha bakatugerekaho uwo mutwaro.Ni gute nzaba nabuze n’ay’ishuri nkajya kurwana n’ayo matike ya hato na hato?
Ibiri amambu ngo biga kwigisha abandi(TTC)
N’ubwo biga kwigisha abandi,aba bana ntibumva impamvu y’iyi myigishirize (méthodologie). Ikindi ni uko bo muri stage batemerewe gukoresha ubu buryo busa n’ubwo guca intege abanyeshuri.
Abana bo babivuga rimwe na rimwe baseka mu rwego rwo kubinnyega,tuti « Ni iby’abana, buriya ntibumva uburemere bwabyo. » Barira, na bwo tuti « Ntabwo, buriya ntibazasubira kuri icyo kigo. »Ni ibibazo!
Byahozeho ku bw’abazungu!
Nk’ababyeyi twabiganiriyeho,twibukiranya ukuntu ibi byahozeho ku bw’abazungu!Ni bo baduhatiraga kuvuga Igifaransa,uvuze Ikinyarwanda bakamupfukamisha,cyangwa akirirwa yambaye inzogera,nk’ikimenyetso ko ari imbwa (y’impigi!)
Ariko cyaraziraga kugira uwo birukana, kuko babaga bamuhaye urwaho rwo kuva mu ishuri no kurireka burundu.Birababaje kubona ibyo bintu bigarutse muri iki kinyejana!Turatabaza!
By Nyirasafari Consolée/Akarere ka Gisagara


text:
Kubaho mu mijyi birarushaho kugora. Muri Kigali ho bikaba ibindi. Ubwo kandi ni ko akazi kagenda kaba ingume. Rimwe na rimwe kagashakirwa n’ahadakwiye. No gucuruza ku gataro nta mutekano bitanga ku muntu wirirwa abunza umutwaro ku mutwe n’umwana mu mugongo.
Nyamara hari ubwo aba ari bwo buryo bwa nyuma bwo kwivana mu bukene. Aho ako kazi ntikaruta kwiba no gusabiriza?Hakenewe amategeko arengera abagakora.
Vuba aha, umugabo n’umugore barakennye birabayobera. Mu rwego rwo kwirwanaho, bigira inama yo gushaka imibereho.
Umugore ati « Guhora nirukankanwa na ba DASSO, birandambiye ». Iby’Agakiriro batubwira ni ugukina ku mubyimba umuntu waburaye. Gusabiririza na byo biteye isoni!Yewe ni amayobera.
Umugabo ati « Ko no guhinga bitunaniye kubera ikirerere gihindagurika kandi n’udufaranga wazanaga aritwo twishyuragamo agafumbire k’inyongeramusaruro? » Turagana he rwose n’amafaranga ya Mitiweli hanze aha?!
Umugore araseka cyaneee, amuteye umugongo. Ni ko kumubaza, ati « None tubigenze dute ga Mutwaaa?! »Hashize akanya arahindukira aramwegera, ati « Ariko, hari igitekerezo nagize. »Umugabo ,ati « Mbwira Bwiza bwanjye! »
Umugore, ati « Mperutse kubona umugabo n’umugore basohotse muri iriya BAR yo hakurya hariya, agatwenge ari kose, babara inoti nk’abavuye muri banki. Niba ubyemera, reka duhaguruke natwe tujye kumansura. »
Umugabo ariyumviraaa…Ati « Sinarinzi ko igitekerezo nk’icyo cyakuzamo pe! Ibyo tuzabishobora koko? » Nyuma, ati « Nta kundi, kandi ngo ntayo itinya itarungurutse. » Nuko buri wese yikoraho uko ashoboye, umugore si ukwisiga no kwitera karahava. Umugabo na we akubitamo amadarubindi yo kwiyoberanya.
Ijoro rirabahira, buri umwe akora kabiri. Ubwa gatatu bageze ku ishiraniro, umugore arasimbuka, ati « Rekeraho Yoha, ibi byo ni ibisanzwe! »Bacanye baratangara, baherezanya ibiganza, bati « Twihute tuve hano, turabara tugeze kure. »
Bageze mu rugo, umugore azamura umukagato w’inoti ageza ku bihumbi ijana na makumyabiri. Naho umugabo akuye mu ruhago ibihumbi mirongo itanu gusa, atangira kwisobanura. Ati, « Uyu munsi abipfubuza bari abahanya. Burya narinje ngira ngo ndebe ko hari umugabo wambenguka, na byo nkagerageza. »
Umugore, ati « Birahagije. N’ubwo twahemukiranye, ayangaya azaturenza iminsi. Burya kubaho ni ukuramuka ».Ntibyoroshye!
P.B


text:
Paul Kagame News › Forums › Rwanda and Burundi Voices › ABACUNGUZI BA FDLR/FOCA › Reply To: ABACUNGUZI BA FDLR/FOCA
ABAZASIMBURA KAGAME BAZASANGA U RWANDA RUGEZE HE ?
1. KAMINUZA ZA KAGAME ZIRUTWA NA CERAI ZA KINANI
Intango
Hashize imyaka 22 FPR ifashe u Rwanda ku ngufu. Ariko dufatiye ku ntambara yatangijwe na bamwe mu bari bagize igisirikari cya Uganda, navuga ko hashize imyaka 26 u Rwanda ruri mu midugararo y
intambara. Nyamara kugeza mu myaka yi 1994, uburezi bwo mu Rwanda bwari bugifite imbaraga, ku buryo umunyarwanda wajyaga kwiga mu mahanga, atagombaga kubanza gukora ibizami byo kumushyira mu cyiciro. Wasangaga n`abiga mu gihugu, guhera muri Kaminuza kugeza mu mashuri abanza, buri wese ahabwa uburezi bufite ireme. Aho FPR igereye ku butegetsi, ikintu cya mbere yabanje kwica ni uburezi muri rusange. Ibyo ariko FPR ntiyabikoze biyitunguye, harimo ubushake bwa politiki. Ngo iyo igihugu cyuzuye injiji zibwira ko zize, umunyagitugu atwara abaturage iyo ashaka.
Twibukiranye
Byatangiye rubanda rubyita iby
igihe gito. Icyo gihe , ndavuga nyuma yintambara na jenoside, abanyeshuri bose bavugaga ko biga mu mwaka wa gatandatu w`ayisumbuye, bahawe impanyabumenyi. Iyo mpamyabumenyi yiswe Merci Kagame. Ibiri amambu, Pasteur Bizimungu ni we wari perezida. Ariko diplômes zitiriwa Kagame. Buri wese yakumva uwari afite ubutegetsi uwo yari we. Reka sininjire mu kuntu FPR yabujije abalimu kugira uwo basibiza, bukeye bati guhera ejo mu gitondo igifaransa kiraciwe. Bikomeza birindimukaaa, none bigeze muri za nayini na za twerve !
Kugereranya CERAI zo ku bwa Kinani na Université za Kagamé.
Mu gihe cy
ivugurura ryamashuli ryo mu mwaka w
i 1978, ku myaka ibanza itandatu, hongeweho imyaka ibiri : uwa 7 nuwa 8. Iyi myaka ibiri, yibandaga ku masomo y
imyuga. Abanyeshuri badashoboye gukomeza mu mashuri makuru – dore ko yari imbarwa – bakerekeza mu cyitwaga CERAI. Mu magambo yigifaransa, byari Centre d
enseignement rural et artisanal intégré. Ni ukuvuga Ikigo cyinyigisho z
imyuga nubukorikori byo kuzamura icyaro.
Ayo mashuri ntaho yari ahuriye na Kaminuza, cyangwa se amashuri yisumbuye asanzwe, ariko abayigagamo, iyo barangizaga, muri rusange babaga bafite ubuzima buruta kure ubw`urangije Kaminuza za Kagame. Dore ingero zifatika.
Ababaga barangije CERAI, babaga bafite ubumenyi rusange buhambaye, kuko bakomezaga gahunda y
amasomo ajya gusa nayatangwaga mu myaka ya mbere y
amashuri yisumbuye. Bakigishwa ubumenyi bwisi, amateka, imibare, indimi n
ibindi. Kuri ibyo bakongeraho ibijyanye nimyuga n
ubukorikori bunyuranye : guteka, gutaka, kudoda, kubaka, kubaza, nibindi.
Iyo babaga barangije CERAI, ntibaburaga isoko ry
umurimo. Benshi muri bo bahabwaga amahugurwa yimbitse, bagahita baba abarezi mu mashuri abanza. Ndetse abinkwakuzi bigishaga no muri izo CERAI. Twese tuzi uburyo umwarimu wo hambere aha yabaga yiyubashye, kugeza n
ubwo we ubwe atanga akazi. Abandi bagatangira ubwo imirimo yo kubaka no kubaza, ku buryo babaga bashobora kwitunga no gutunga ababo. Hari nabafataga inzira z
igisirikari cyangwa igipolisi (gendarmerie), mu gihe abandi bakoraga imirimo inyuranye mu bigo bitandukanye : mu mavuriro, muri za komini, mu nkiko, nahandi. Muri rusange, nyuma y
imyaka itatu yamashuri y
imyuga, babaga barabaye abagabo nabagore igihugu gishobora kwizera. Dore ko n
umuco wabantu, ikinyabupfura no kubaha, bari babifite. Nta muntu wize CERAI utarashoboraga kwiyandikira ibaruwa isaba akazi, kandi mu gifaransa cyiza.
Bari abasore n`inkumi bacyeye, kandi biyubashye. Ku buryo abenshi muri bo babaye abayobozi mu biturage, mu gihe abandi bashoboraga kwinjira mu Bihayimana, abandi bagashinga ingo ari nta mururumba wundi.
Bite rero bya Kaminuza za Kagame ?
Duhereye ku burere. Uko kaminuza zisigaye zimeze, biteye agahinda. Ku buryo prof Dr Rwigamba Balinda presida wa ULK, yemeza ko zimwe zigishiriza ahantu hameze nko mu maduka (reka Izuba rirashe ryo ku wa 11/08/2016). Umubare wazo, usigaye ukabakaba uwa za CERAI zari mu Rwanda ku bwa Habyalimana. Inyinshi muri zo zabaye indiri ya ruswa z
igitsina nubundi butindi bunyuranye : kwiba, urumogi, imico mibi yose ijyana n
ubukene, nibindi. Uru rubyiruko kandi ntwarurenganya. None se, wakwiga inzara igutema amara ; ukiga uryama nabi kurusha itungo ; nta ka buruse, nta gafashanyo, ukaba intanga rugero ute ?
Turebe uburezi. Aha ho ni agahomamunwa. Nta cyo ndi buvuge ku barimu ba kaminuza, kuko mbigiyemo inyandiko itarangira. Reka twivugire abanyeshuri. Ni ubwa mbere mu mateka y
u Rwanda, ahari wenda nay
isi yose, uwize Kaminuza adashobora kwisobanura mu rurimi na rumwe. Mu Rwanda ubu dufite ikibazo. Nta kinyarwanda, nta gifaransa, nta cyongereza, nta giswayili, nta kiganda, nta kirundi. Byose byabaye “melanger ya byose”. Ni potopoto, nkuko bivugwa mu giswayili. Ni imvange mbi cyane yayindi itera mu nda. Na none kandi, abenshi muri abo baminuje, ntibashobora kumenya kwiyandikira ibaruwa isaba akazi. Mu ruhe rurimi se ? wibaza n
icyo bize, ugaheba. Ariko kandi birumvikana. Ba bene se bigishijwe nabarimu bameze bate ? Ibyo byose bikabaho, mu gihe abana bo mu gatsiko bo bafite amashuri yihariye, na kaminuza zikomeye iyo mu mahanga. Amafranga abarihira, ava mu misoro y`Abanyarwanda !
Mu kazi rero. Ha mbere aha, Abanyarwanda bize, basekaga abo muri Congo, ngo bariga bakabura icyo bakora iwabo, bakaza mu Rwanda. Nyamara aho bakoraga batangaga ubumenyi, kuko iwabo babaga barize neza. Reba noneho abize muri za Kaminuza za Kagame. Ni ubwa mbere mu mateka y
isi, abantu biga kaminuza mu gihugu cyabo, bakabura akazi, bajya no mu mahanga ya hafi ntibashobore kukabona, kuko ari nta cyo baba barize. Mu bihugu byamahanga, abakozi bakomeye baba bafite diplome y
amashuri yisumbuye gusa. Hano iwacu, abafite amalisansi bicaye gusa ni benshi. Bamwe muri bo, bahindutse ababoyi, abayaya, abazamu nabakorereza mu bipangu by`abantu batize nka bo. Babarusha gusa kuba bafite bene wabo mu gatsiko kari ku butegetsi.
Abashaka gukorera politiki mu gihugu ku buryo mwasimbura Kagame n
agatsiko ke, mutangire mushake ingamba zatuma urubyiruko rwu Rwanda, rwongera guhesha ishema uburezi, muhereye ku gushakisha inzira igarurira icyizere cyo kubaho Abalimu bo mu byiciro binyuranye. Ntibizoroha kandi, kuko uburozi bwa FPR mu rubyiruko, bumaze kuba bwinshi cyane. Imyaka ibaye 22 yose. Umwana w
imyaka makumyabiri nibiri, iyo yapfuye mu iterura, ntibyoroha kumugorora.
Byiringiro Aminadabu,
Criminal Paul Kagame


text:
TUZIRIKANE KU MASOMO YA LITURUJIYA YO KU WA KANE TARIKI YA 28 GASHYANTARE 2019.
Sir 5,1-10; Mk 9,41-50.
Bakristu namwe bantu bashakashakana Imana umutima utaryarya! Ijambo ry’Imana Kiliziya yateguriye abana bayo rirabibutsa ko ineza ukoze, uko byagenda kose uyisanga imbere. Yezu arabihamya agira ati: “umuntu wese uzabaha uruho rw’amazi kubera izina ryanjye agiriye ko muri abakristu, ndababwira ukuri ntazabura kubihemberwa”. Koko rero “nta neza ihera” kandi ineza ijyana n’impuhwe.
Bantu b’Imana, icyo intumwa ihererwa uruho rw’amazi si ikindi kitari kuyishimira ineza yayo, umuhate wayo mu kwamamaza Inkuru nziza, mu ijambo rimwe twavuga ko ari “ubwungo bw’imvune ikura mu butumwa” bwo gutera imbuto y’ukwemera mu mitima y’abantu; hakaba hagowe umuntu wese wahirahira ashaka kurandura iyo mbuto yatewe mu bana—aha humvikane ko umwana uvugwa aha ari umuntu wese utangiye inzira yo kwegukira Imana abikesheje inyigisho ahawe—, kuko ikimukwiye, nk’uko Yezu abihamya ari uko “bamuhambira mu ijosi urusyo rusheshwa n’indogobe bakamujunya mu nyanja!” Ibyiza rero ni ugufatanya kurera imbuto yabibwe aho guhatanira kuyibuza kumera cyangwa kuyirandura.
Bantu b’Imana, aragowe umuntu wese utoza undi kugira nabi, aragowe ugusha undi mu cyaha. Niba ubonye mugenzi wawe cyangwa inshuti yawe ifite umugambi mubisha wo kugusha mu cyaha, ibyiza ni uko wamushyira ku ruhande ukamwihaniza yakwanga ukamwitaza aho kugira ngo muzarohame mwembi mu nyenga y’umubabaro udashira.
Bantu b’Imana, muzirikane ko ubuzima butagira intego, ubuzima butagira umurongo mugari ngenderwaho, ubuzima butagira indangagaciro na kirazira, ubuzima butagira umuco, ni ubuzima bagamije kuzimata no kuzima burundu. Ubu ni bwa bundi bwisanga mu nyenga kandi ba nyirabwo baraburiwe bakanangira umutima n’ubwenge, bakabaho ari ibiburabwenge kandi bararemanywe ubwenge buzima kandi busukuye. Icyo Yezu yifuza kuri buri wese wumvise iri jambo ryateguwe uyu munsi ni ukuba umugenga w’ibikorwa bye kandi akamenya kubaho yifitemo “rutangira”, akimenya kandi akamenya n’abandi, akihatira kubarohora aho kubaroha. Nyir’amatwi yumva, niyumve impanuro.
Muntu w’Imana, iri Jambo ntirigupfire ubusa, buri wese mu buryo bwe nirimufashe guhindukirira Imana maze bimutera kumva ko buri gihe “hahirwa abashyize amizero yabo muri Nyagasani”. Mwese mbifurije urugendo rwiza rwo guhinduka mukakira ubuntu n’ineza by’Imana. Mwese Imana ibahe kuramba no kurama!
Padiri NKUDIMANA Théophile.


text:
Uruganda rw’icyayi rwa Mata rwagize uruhare rukomeye mu kwica Abatutsi muri Jenoside (Ubuhamya)
Anatole Kayinamura wakoreraga hafi y’uruganda rw’icyayi rw’i Mata mu Karere ka Nyaruguru, mu gihe cya Jenoside yakorewe Abatutsi mu mwaka w’1994, avuga ko rwagize uruhare runini mu iyicwa ry’Abatutsi muri Jenoside, ahari muri Perefegitura ya Gikongoro.
Yabigarutseho tariki 11 Kamena 2022, ubwo uru ruganda rwibukaga ku nshuro ya 28 Jenoside yakorewe Abatutsi, banazirikana by’umwihariko abari abakozi barwo bazize Jenoside, 386 muri bo ubu bakaba bashyinguye mu rwibutso rwa Jenoside rwubatswe mu marembo y’urwo ruganda.
Kayinamura yasobanuye ko inkuru y’ihanurwa ry’indege yari itwaye Perezida Habyarimana ikimara kuba kimomo, ku itariki 7 abayobozi b’uruganda bigabanyije imodoka zarwo hanyuma batwara insoresore zagiye zikwira hirya no hino muri Gikongoro, batangira gutwika inzu z’Abatutsi ndetse no kubica.
Ibi kandi ngo byabaye nyuma y’uko uwari umuyobozi w’urwo ruganda, Mivumbi yari yimuriwe ku Murindi kuko atari yagaragaje gutoteza Abatutsi bitirirwaga grenade zaterwaga mu byayi, ahubwo akabaha akazi.
Icyo gihe ngo yasimbuwe na Juvénal Ndabarinze wakomokaga mu Majyaruguru, wazanye amacakuburi mu ruganda, Jenoside yanatangira akayigaragazamo uruhare cyane atanga imodoka z’uruganda zikajya gutwara abicanyi.
Kayinamura, i Mata ngo yakoraga mu kabari, nyuma y’uko yari yahaje ashaka akazi mu ruganda ariko akakimwa azizwa ko ari Umututsi; nyuma kandi y’uko yari yaranirukanywe mu biro bya Komini Runyinya, aho yari ashinzwe irangamimerere na ho azizwa ko ari Umututsi.
Abonye ubwicanyi bumaze gukomera i Mata na we ngo yarahunze, aza kugera i Karama hari hahungiye Abatutsi benshi cyane, hanyuma abicanyi bahabicishiriza inzara n’inyota kuko batatumaga batarabuka, n’amazi bari bayamennyemo umuti wa kirorini.
Agira ati "I Karama umunsi bica Abatutsi bari bahahungiye, imodoka z’uruganda rwa Mata ni zo zazanye abicanyi. Si n’i Karama honyine, kuko no mu Iramba abahaguye bishwe n’abicanyi bari bazanywe n’imodoka z’uruganda."
Yunzemo ati "Uru ruganda rwa Mata ni rwo rwakoze imirimo yose ishoboka kugira ngo Abatutsi bapfe. Iyo rutabaho cyangwa ngo rugire abayobozi babi, ntabwo hari gupfa Abatutsi bangana n’abapfuye muri Nyaruguru, ntihari kubura n’abicanyi bagira ubute bwo kujya kwica iyo imodoka zitabatunda."
Assoumpta Byukusenge, umuyobozi w’Akarere ka Nyaruguru wungirije ushinzwe imibereho myiza, yahereye kuri ubwo buhamya yibutsa ko mu itegeko nshinga ry’u Rwanda Hari ingingo ivuga ko ubuzima bw’umuntu ari ndahungabanywa, bityo abayoboraga uruganda rw’icyayi rwa Mata bakaba baragaragaje ko ibyo bize ntacyo byabamariye.
Yagize ati "Iyo abantu bize bari muri uru ruganda baza kumenya iby’iryo tegeko nshinga, iyo baza kwibuka ko bize kugira ngo bayobore abandi, ntabwo tuba twarageze ku mateka nk’ayangaya. Twavuga ko ari inkandagirabitabo."
Kimwe n’abandi bayobozi bafashe ijambo muri iki gikorwa cyo kwibuka, abakora mu ruganda rw’icyayi rwa Mata, Visi Meya Byukusenge yasabye abakitabiriye guharanira ubumwe kuko amacakubiri nta cyiza yazaniye Abanyarwanda, kandi bagakora cyane bakiteza imbere.
Nka Depite Elisabeth Mukamana yagize ati "Buri wese afite inshingno yo kubumbatira ubumwe bw’Abanyarwanda ndetse no kurwanya uwo ari we wese washaka kugarura ibibi byabaye."
Mu bayobozi bagize uruhare muri Jenoside bafashwe bagacirwa urubanza, Juvénal Ndabarinze ntarimo. Mu ruganda rw’icyayi rwa Mata bavuga ko yaba ari mu Bubiligi cyangwa mu Bufaransa, bakanifuza ko na we yafatwa agashyikirizwa ubutabera.


text:
Ishyali rizabata ku gasi!
Hits: 32
Bakundwa, mwahanganye n’ubuzima ko nabwo butaboroheye, naho jyewe mukandeka. Sinjya mbabazwa ni uko mu mvuga, ahubwo mbabazwa ni uko mbaciraho iteka cyane ku bantu tuziranye bya hafi.
Mu by’ukuli gahunda yo kuba cyangwa kuzaba Umwami ndarengana sijye wayizanye, kuko nanjye ubwanjye meze nkawe mu by’ubwenge bw’abantu kwibaza uko bizakorwa ni uko bizagenda.
Ariko niba mubura ibitotsi ngo Uwiteka Imana Nyiringabo yimitse Umwami we, ni uko muzi neza yuko atajya abeshya. Kandi ibyo yavuze abisohoza mu gihe gikwiye.
Jyewe nahindutse ingaruzwa muheto y’Uhoraho Uwiteka Imana Nyiringabo. Nta cyo nabikoraho ngo mbashimishe! Ariko niba kuba Umwami bishimisha Uhoraho Uwiteka Imana yanjye bitwayiki? Ubwo se nahitamo gushimisha abantu mu cyimbo cy’Imana? Ntibikabeho.
Ahubwo se, haba hari uwarufite iryo sezerano nkaba nararimwambuye?
Wenda biturutse mu bahindiro na byumva. Ariko niba utari we, niki gituma uhorana umutima mubi ukihoza ku nkeke nk’aho hari itungo ryawe natwaye? Ubwo koko uko s’ugukiranirwa kurenze kwizera kwawe?
Imilimo nkora siyo ukora, nta hantu na hamwe nkubangamiye, ese iyo utibabariye, ntubabarira urubyaro rwawe.
Wagabanije gukiranirwa kwawe, uko gukomeza kwiciraho iteka uzagukizwa niki? Hari igihe mbagirira impuhe, ariko databuja akanyemeza kubaciraho iteka.
Ariko niba unzi neza nk’uko ubyibwira, nyamara Ushobora gusanga utanzi, ahubwo wibeshya. Icyo nicyo kibazo abayahudi bagize aho bibwiraga ko Kristo ari umuhungu wa JOSEPH w’umubaji.
Nyamara yari Umwami wavukiye kw’isi aturutse mu ijuru. Ibanga ryali hagati ya Maria na Joseph nibo bari bazi neza umwana wabo inkomoko ye.
Kwibwira ko unzi, aho niho wibeshya cyane. Buri muntu afite inkomoko ye, simvuze ko nkomoka mu ijuru cyangwa mw’isi, ahubwo Uwiteka Imana Nyiringabo ni we unzi neza kurusha bose bibwira ko hari icyo bazi kandi mu by’ukuli ari nta cyo bazi.
“If you think that you knows, nothing you know ought you suppose to know”.
Iyo wibwira ko hari icyo uzi, uba ari nta cyo urakamenya ugereranije nibyo warukwiye kumenya. Mu by’ukuli nanjye byarantunguye cyane, ndetse natinze kubyizera ngeraho ndanabyibagirwa ko nzaba Umwami wa gakondo ya bakiranutsi. Rero niba bikubangamiye, nanjye byarambangamiye cyane ariko ngeraho ndabyizera kuko iyabivuze niyo kwizerwa no gukiranuka.
Reka ndangize ngusaba kurekeraho kwigirira nabi kuko uri umwe mu baturage banjye nzayobora. Ariko niba ubona ko kuzakubera Umwami bizakubangamira cyane, ubwo wafata icyemezo cyiza kandi cya kigabo wishyire mukagozi maze witandukanye n’uwo muruho w’umutwaro ukugoye.
Ariko se niba uhagarara aho wita kiruhimbi rw’Uwiteka, kandi ukaba uguye ivutu ry’urwango, ubwo koko nturuhira ubusa!?
Ariko se mw’isi yose mwasanze arijye ukora itangaza makuru gusa? Cyangwa ni uko nanze gukorana namwe!? Ese kuki umuntu abahunga mugakomeza kumukurikirana!?
Nuko rero niba mwibwirako mufite imbaraga n’ubushobozi, mukwiye kumenya yuko uwahanze iyisi afite ubushobozi buruta ubwo mufite. Kandi ko, ibibi mwibwira kungirira ahora abinkiza.
Nyamara mwebwe ntimushobora kwikiza ibyago yabateza. Mushatse mwatuza kuko imbeho itanyoroheye namwe ubwanyu. Ariko ibyo kunca igihanga byo mu bihanagure mu mitwe yanyu kuko nagizwe umucamanza w’isi kugirango mbacire imanza zijyanye no gukiranirwa kwanyu.


text:
Umunsi mpuzamahanga wa Meningite wizihizwa ku isi ku ya 24 Mata. Kuri uyumunsi hateguwe amahugurwa ninama zitandukanye kugirango abantu bamenye iyi feri kugirango abantu bamenye ibimenyetso, ibitera, kuvura no kwirinda iyi ndwara. Bivugwa ko umuriro ufata abantu barenga miliyoni ku isi buri mwaka. Meningite irashobora kwanduza abantu b’ingeri zose, baba bato cyangwa bakuru. Kuvura ku gihe ni ngombwa cyane. Niba umuriro ugeze ku rwego ruteye akaga, urashobora kwica umurwayi wanduye, bityo rero ni ngombwa kwitonda.
Impamvu zitera Meningite
Kamere yashyizeho uburyo bwiza bwubwonko bwumuntu hamwe nubwonko kandi yabibitse mubice bitatu bituma irinda akaga nindwara zitandukanye.Nubwo kwandura gato muri utwo dusimba bitera indwara nyinshi. Izi ngingo zishobora kwanduzwa no gukomeretsa mu mutwe, mikorobe zinjira mu maraso, kwandura izuru n’amatwi, na meningite.
Ibimenyetso bya meningite
1. Muri meningite, umurwayi abanza kugira umuriro mwinshi.
2. Niba umwana afite iyi ndwara, ararira buri gihe.
3. Ntakintu kigutera gushaka kurya cyangwa kunywa.
4. Mugihe umuriro ukabije, umurwayi wanduye atangira kugira ihungabana.
5. Ibibara bitukura bigaragara kumubiri.
6. Ubunebwe mumaso burazimira.Ibitsike bigenda buhoro.
7. Kimwe mu bimenyetso byingenzi ntabwo ari uguhindura ijosi.Ijosi ntirishobora gukira neza kandi umurwayi ntashobora kuzamura ijosi. Meningite ishobora guteza akaga gute mugihe kizaza?
Geneve: Raporo yashyizwe ahagaragara n’umuryango w’ubuzima ku isi (OMS) yerekanye ko umuntu umwe kuri batanu azagira ibibazo byo kumva mu myaka iri imbere kubera meningite n’izindi mpamvu.
Nk’uko ibitangazamakuru mpuzamahanga bibitangaza, raporo yashyizwe ahagaragara n’umuryango w’ubuzima ku isi yerekanye ko kuri ubu abantu benshi ku isi bafite ibibazo byo kumva.
Raporo yashyizwe ahagaragara n’umuryango w’ubuzima ku isi
Ku bwe, kwiyongera kwa meningite no kutabimenya birashobora kuba bikomeye cyane kuko meningite ifitanye isano no kumva.
Abahanga mu by’ubuvuzi bavuga ko meningite igira ingaruka zikomeye ku bwonko no mu ngirabuzimafatizo zumva, bigatuma ubutumwa bugera mu bwonko.
Impuguke za OMS zivuga ko iki kibazo gikomeye gishobora gukemurwa gusa no kugabanya urusaku ahantu hahurira abantu benshi no gutanga ubuvuzi ku gihe.
Raporo ya mbere y’iburanisha ku isi yashyizwe ahagaragara na OMS ivuga ko “mu myaka mirongo itatu iri imbere, umubare w’abatumva uziyongera hejuru ya 1.5%, bivuze ko umuntu umwe kuri batanu azaba afite ibibazo byo kumva.”۔
Raporo ivuga ko “ibiteganijwe kwiyongera mu bibazo byo kumva nabyo biterwa n’ubwiyongere bw’imibare y’abaturage, umwanda w’urusaku ndetse n’abaturage.”
Raporo y’umuryango w’abibumbye ryita ku buzima (OMS) ivuga kandi ku mpamvu zitera kutumva bitewe no kutabona ubuvuzi ndetse no kubura inzobere mu buvuzi mu bihugu bikennye.
Raporo ivuga ko “80% by’abantu bo muri ibyo bihugu bafite ibibazo byo kutumva, abenshi muri bo bakaba badahabwa ubuvuzi, mu gihe ibihugu bikize bidafite ubuvuzi kubera ubwiyongere bw’abaturage.” Nyamuneka Urashobora kohereza ubutumwa bwubuzima bwa Noor hamwe nibibazo byinshi nibisubizo. noormedlife@gmail.com


text:
Nyamasheke: Uwaciye amarenga yo kwiyahura bamusanze ku nshuti ye
Umusore w’umwarimu w’imyaka 29 wo mu Karere ka Nyamasheke, wigeze kwandika urwandiko asa n’uwerekana ko agiye kwiyahura kubera kubengwa n’umukobwa w’inshuti ye biteguraga kubana, ubuyobozi bwamubonye mu rugo rw’undi mukobwa w’inshuti ye.
Uwo musore yabuze kuva ku itariki 25 Kanama 2021, nyuma yo kwandika urwandiko rusezera umwarimu mugenzi we babanaga mu icumbi ryaho bigisha ku ishuri rya Nyanza riri mu karere ka Nyamasheke.
Munezero Yvan, Umunyamabanga Nshingwabikorwa w’Umurenge wa Bushekeri aho uwo musore yaburiye, yabwiye Kigali Today ko yahawe amakuru n’umuyobozi w’ikigo cy’amashuri asanzwe akoreraho, bamubwira ko yabuze kandi babonye urwandiko yanditse asa n’usezera ko agiye kwiyahura.
Agira ati “Tugihabwa amakuru twahise dutangira kumushakisha no gukurikirana aho yanyuze, ndetse by’amahirwe nza guhabwa amakuru ko hari umukobwa wabyariye iwabo bari inshuti. Twahise tujya kumushakirayo tumusanga mu nzu, tumukurayo”.
Munezero yabwiye Kigali Today ko bamukuye muri urwo rugo, agaragara nk’ufite intege nke kandi afite agahinda.
Ati “Twasanze ameze nk’unaniwe kandi ufite agahinda, icyo twakoze ni ukumuganiriza, twirinda kumubaza byinshi bimusubiza inyuma. Twamushubije ku ishuri kugira ngo umuyobozi w’ishuri amube hafi, dutekereza ko namara gusubiza ubwenge ku gihe azaduha amakuru arambuye”.
Mu rwandiko yasize yandikiye uwo mugenzi we, yaramubwiye ngo azagurishe ibye anamubwira aho azamwishyurira umwenda ndetse ngo azite ku nkwavu yororaga. Yanamubwiye kandi ngo azabwire nyina ko na we atazi uko yagiye.


text:
Minisitiri w’Urubyiruko n’Umuco, Rose Mary Mbabazi yabwiye abasaga 1000 bibumbiye mu Ihuriro ry’Urubyiruko Gatolika ku rwego rw’Igihugu, riri kubera mu Karere ka Muhanga ko badakwiriye kuba indorerezi mu ishyirwa mu bikorwa rya gahunda Leta ishyize imbere, anabasaba kubyaza umusaruro iri huriro bakarikuramo imbaraga zo guhangana n’ibibazo birwugarije
Forumu y’Urubyiruko Gatolika mu Rwanda y’iminsi 5 iri kubera mu Karere ka Muhanga, Minisitiri w’Urubyiruko n’Umuco Mbabazi Rose Mary wari umushyitsi mukuru hamwe n’abandi banyacyubahiro, yabwiye Urubyiruko ko rugomba kwirinda kuba indorerezi mu kwamagana ikibi kubera ko iyo batacyirinze cyangwa ngo bakirinde bagenzi babo iyo kibayeho kigira ingaruka mbi muri Sosiyete batuyemo.
Minisitiri Mbabazi yavuze ko hari bamwe mu rubyiruko bigira ba ntibindeba, bakishora mu biyobyabwenge, ubusinzi n’izindi ngeso mbi zibangiriza ubuzima. Yagize ati: “Ubuzima dufite niyo mpano Imana yaduhaye. Tubukoresha iki?”
Uyu Muyobozi yavuze ko hari bamwe batabwitaho ndetse ntibite no ku buzima bw’abandi. Ati: “Ni mukomeza kurebera ikibi muzasanga kibaye kuri bashiki banyu baterwa inda zitateguwe, ni mwe kizaba kigezeho”.
Yabasabye ko Iri huriro bagomba kurivanamo amasomo n’ubumenyi bwo guhangana n’izo ngeso mbi. Yabibukije kwirinda gukoresha nabi ikoranabuhanga ahubwo bakayungurura ibyo barisangamo bitabubaka, bagakuramo ibibafitiye akamaro ubwabo n’igihugu muri rusange.
Yagize ati: “Ibibonetse byose mwe kubimira bunguri ndabasaba gukunda Imana, mukunde Igihugu mucyifurize ibyiza”.
Mpinganzima Divine umwe mu rubyiruko yabwiye Umuseke dukesha iyi nkuru ko bagiye gushyira mu bikorwa impanuro bahawe ariko ko ubutumwa bwatanzwe bisaba ko buri wese abanza kwisuzuma akareba indangagaciro atuzuza.
Yagize ati: “Uyu ni umwanya wo kwibaza ngo ese izo ndangagaciro turazifite? Utazifite yagera ku rwego rwo kuba Umuyobozi ate?”
Antoine Cardinal Kambanda yabwiye uru rubyiruko ko Yezu abakunda kandi akomeye ku buzima bwabo bityo ko bakwiriye kubwitaho kurushaho, bubaha Imana n’abantu. Ati: “Mufite byinshi bishaka kubicira ubuzima, harimo ababashuka, bifuza kubwangiza harimo ibiyobyabwenge bitoroheye bamwe muri bagenzi banyu hakaba n’abadafite akazi abo bose ndababwira ko Yezu abakunda ntabwo yakwemera ko mupfa”.
Cardinal Kambanda, yabasabye gukomeza kwizera Yezu ibihe byose kandi bafite umutima w’impuhwe no gufasha abanyantegenkeya.


text:
Imirenge imwe n’imwe mu turere twa Kayonza, Ngoma na Kirehe iravugwamo inzara ahanini yatewe n’uruzuba rwacanye biturutse kuri El Nino nk’uko leta y’u Rwanda imaze iminsi ibitangaje. Ubu hamwe na hamwe abaturage bafite aho basuhukira batangiye gusuhuka.
Uruzuba rwinshi nirwo ntandaro y’iyi nzara yatumye abaturage barumbya imyaka yabo bityo abari batunzwe n’ubuhinzi bibaviramo gusonza abashoboye bafite aho basuhukira barasuhuka. Ngo abenshi bahungiye iyi nzara muri Uganda abandi bayihungira mu Mutara.
Bamwe mu baturage bo mu murenge wa Rwinkwavu babwiye abanyamakuru ko bafite ikibazo cy’inzara kubera kurumbya.
Martha Ndererimana w’imyaka 60 utuye muri uyu murenge ati “Inzara yaratwishe bamwe barasuhutse bagiye Buganda abandi bagiye mu Umutara gupagasa mbese ubuzima ntabwo”.
Mugenzi we witwa Muhirwa Deo ati “Turahinga ariko niyo bimeze bikagera igihe cy’ururabo (ibishyimbo)bigahita byuma, ubu nuko twe tudafite aho dusuhukira tuba natwe twaragiye”.
Ku rundi ruhande ubuyobozi bw’intara y’u Burasirazu buremeza aya makuru y’inzara ariko bugasaba abahuye n’inzara kwihangana bagahagarara gitore mu gihe hagishakwa izindi ngamba zo kuyihashya.
Umuyobozi w’iyi ntara Madame Uwamaliya Odette yabwiye Umuseke ko iki kibazo gihangayikishije Intara gusa ngo hakaba hagiye gushakwa ingamba zirambye.
Ati “Turabizi ko hari ibice binini byahuye n’izuba ryinshi ariko nakubwira ko ubu aricyo kibazo turiho kuri iyi saha. Turimo kureba uko twagikemura ku buryo burambye hatunganywa ibishanga hakaboneka amazi ahoraho, gusa twari twagerageje guha ibiribwa abari bashonje cyane(bamwe)”.
Guverineri Uwamaliya agaya bamwe mu baturage bahungiye mu bindi bihungu, ngo bari bakwiye guhagarara gitore bagafataniyiriza hamwe nk’abanyarwanda hagashakwa igisubizo cy’iyi nzara.
Iki kibazo cy’amapfa cyugarije abatuye cyane cyane mu mirenge ine y’Akarere ka Kayonza ariyo Rwinkwavu, Murama, Mwili na Kabare naho mu karere ka Kirehe aho ivugwa cyane ni mu mirenge ya Nasho na Mpanga, hamwe n’akarere ka Ngoma mu murenge wa Rukumberi.
Alphonse Munyankindi / Bwiza.com


text:
Kuwa Kabiri tariki ya 28 nibwo abaturage bo mu Mudugudu wa Seka mu Kagari ka Nkondo birijwe kuri iri vomo bategereje ubuyobozi bw'Akarere ngo butahe ku mugaragaro ivomo baherutse kubakirwa.
Ni igikorwa bishimiye cyane kuko abayobozi b'umudugudu, ab'akagari n'Umurenge babyutse babasaba kuzinduka ngo kuko igikorwa kitari butinde bityo bagakomeza imirimo yabo nk'uko bisanzwe.
Abaturage ngo bari babwiwe ko saa Yine imihango iri bube isojwe bagasubira mu mirimo yabo ariko ngo baje gutungurwa n'uko ubuyobozi bw'Akarere bwahageze saa Munani z'amanywa kandi ngo nta wari wemerewe kuhava.
Uwimbabazi Clementine ati ' Kuva saa yine twari twicaye dutegereje abayobozi baza kudusobanurira ko babanje kujya ahandi turihangana. Twarakomeje turabategereza kugeza saa munani.'
Uyu muturage yavuze ko byakabaye byiza abayobozi bagiye bubahiriza igihe kugira ngo n'abaturage bajye mu mirimo.
Gumusenge Oliver we yagize ati ' Byonyine biratubangamiye. Hari abana bamwe twasize bagiye ku ishuri kuko twari twategujwe ko iki gikorwa gikorwa hakiri kare mbere ya saa Sita hanyuma tuza tuzi ko turi butahe kare tukajya gutekera abana; ubu bamwe bavuye ku ishuri babuze ababyeyi.'
Umuyobozi w'Akarere ka Kayonza, Nyemazi John Bosco, yavuze ko abayobozi b'inzego z'ibanze bari bazi amasaha abo ku karere bazahagerera ntibabwira abaturage igihe nyacyo.
Ati ' Ni ibintu twumva ko bikwiriye gukosoka cyane cyane gukoresha igihe neza, guhera umuturage serivisi ku gihe ni ibintu byumvikana dukangurirwa kuko biri mu bigize serivisi nziza.'
Mu minsi ishize iki kibazo cyo gutinza abaturage no kubiriza ku zuba Minisitiri w'Ubutegetsi bw'Igihugu, Gatabazi Jean Marie Vianney yakigarutseho asaba abayobozi bo mu nzego z'ibanze kubyirinda ahubwo bakajya bubahiriza gahunda aho bibaye ngombwa ko batinda kujya bagasaba imbabazi abaturage bakanababwira icyatumye batinda.
Source : http://igihe.com/amakuru/u-rwanda/article/kayonza-abaturage-bijujutiye-ubuyobozi-bwabirije-ku-zuba


text:
Rubavu: Utugari twose ubu dufite murandasi ya 4G mu kwihutisha serivisi
Utugari 32 muri 80 tugize Akarere ka Rubavu ku wa Mbere tariki ya 25 Gicurasi 2020 twashyikirijwe murandasi ya 4G, dusabwa kuyifashisha mu kunoza no kwihutisha serivisi.
Utugari 32 ni two twari dusigaye tudafite interineti yihuta, bikagira ingaruka yo gutinza serivisi igihe umuturage abagannye.
Umuyobozi w’Akarere ka Rubavu wungirije ushinzwe ubukungu, Nzabonimpa Deogratias, ashyikiriza abanyamabanga nshingwabikorwa b’utugari, yagaragaje ko bizabafasha kunoza no kwihutisha serivisi zahabwaga abaturage.
Yagize ati “Twiyemeje gukomeza gushyira umuturage ku isonga, ni yo mpamvu dukomeza gukora ibishoboka byose kugira ngo serivisi umuturage ahabwa ibe inoze kandi ayibone ku buryo bwihuse hifashishijwe ikoranabuhanga rigezweho”.
Nzabonimpa avuga ko utugari 32 twahawe interineti twiyongera kuri 48 twayihawe mbere, agasaba ko n’abaturage baroherezwa kuyikoresha.
Ati “Icyo dusaba ni ukubifata neza kugira ngo bizarambe ndetse by’umwihariko bigakoreshwa mu nyungu rusange z’abaturage hagamijwe kubahindurira ubuzima, aho na bo bagomba gutozwa kuyikoresha bisabira serivisi no mu zindi nzego ziri hejuru y’akagari”.
Serivisi nyinshi zisabwa hakoresheje ikoranabuhanga kandi hatari abakozi ba Irembo ngo babafashe. Abaturage bazajya basanga interineti ya 4G ku kagari bashobore kuyisabira ndetse bashobore no gushaka amakuru bashaka bitabasabye gukora ingendo ndende.
Abanyamabanga nshingwabikorwa b’utugari bahawe interineti bavuga ko igiye kwihutisha akazi no korohereza umuturage.
Murekatete Aline ukorera mu Kagari ka Rwaza mu Murenge wa Rugerero, yagize ati “Iyi interineti twari tuyikeneye cyane mu kwihutisha ibyo dukorera abaturage, kuko hari nubwo umuturage yasangaga nta mafaranga (Megabytes) dufite muri telefone zacu kuko ari zo twifashishaga, bityo serivisi yagombaga kubona ku buryo bwihuse ikadindira. Iyi interineit izadufasha cyane kunoza akazi kacu ka buri munsi”.
Ibi kandi abihuza na mugenzi we w’Akagari ka Rwangara mu Murenge wa Cyanzarwe, ugira ati “Interineti twari tuyikeneye cyane kuko hari ubwo twabaga dukeneye gutanga raporo zihuta bikadusaba kubanza kujya ku biro by’umurenge kuko ari ho twashoboraga gusanga interineti.
Kuba tuyibonye biradufasha kurushaho kuzuza inshingano zacu ndetse izajya inafasha abaturage bacu gusaba serivisi bakeneye no mu zindi nzego”.
Zimwe muri serivisi zihuse aba bayobozi basabwa gutanga bakoresheje interineti, harimo gutanga ibyiciro by’ubudehe, gutanga raporo yihuse no gutanga amakuru akenewe.
Icyakora bavuga ko imbogamizi zihari ari ukutayigendana kandi hari ubwo abaturage babahamagara aho bari hose babasaba serivisi.
Umwe muri bo ati “Iyi interineti ni nziza kuko hari igihe wasabwaga gutanga amakuru yihuse ugasanga nta interineti ufite. Ikitugoye ni uko tudakunze gukorera mu biro cyane kandi aho turi abaturage badusaba serivisi zihuse nko kongera abana ku mugereka mu gihe bakeneye ubwisungane mu kwivuza”.
Ubuyobozi bw’Akarere ka Rubavu buvuga ko interineti yatanzwe izajya yorohereza umuturage kudasiragira no gutegereza igihe kinini, ndetse ifashe urubyiruko rukeneye interineti kuyibona mu gihe bahawe umubare w’ibanga bakayikoresha.
Ibikoresho bya murandasi byatanzwe ndetse n’ifatabuguzi ry’umwaka bifite agaciro kangana na miliyoni 15,385,600 z’amafaranga y’u Rwanda.


text:
"Erega ubutumwa bwiza ntibunkoza isoni: kuko ari imbaraga y’Imana ihesha uwizera wese gukizwa, uhereye ku Muyuda ukageza ku Mugiriki" Abaroma 1:16
Nyuma y’imbaraga za mbere z’Ubutumwa Bwiza zihesha uwizera wese gukizwa, uyu munsi turavuga ku mbaraga za kabiri zinjira mu muntu umaze kwakira ubutumwa bwiza. Ni imbaraga zihesha uwizera wese kwezwa.
Gukizwa ntabwo bihagije, iyo umuntu akijijwe aba atangiye urugendo rwo guhinduka kuri kamere no kwezwa. Gukizwa ni urugendo, umuntu aba yaravutse ariko haba hasigaye kurerwa n’ibindi bikurikiraho. Nta muntu wavuka ijoro rimwe ngo arare abaye umugabo, no gukizwa ni uko bigenda iyo umuntu akijijwe atera intambwe mu kwezwa.
Kwezwa biri mu buryo 2: Kwezwa kwa mbere ni aho Pawulo avuga ngo"Umuntu niyiyeza akitandukanya n’ibidatunganye, azaba abaye igikoresho cy’icyubahiro kigirira nyiracyo umumaro". Ni ukuvuga ko umuntu yezwa ku bushake akavuga ngo ’Nkurikije uko ijambo ry’Imana rivuga, nkurikije inyigisho nakiriye, nkurikije ibyo zinsaba gukora ngiye gutangira urugendo rwo kwezwa. Ugatangira urugendo rwo kwezwa ku bitandukanye, bitewe n’ibyo kamere igutegeka gukora.
Aho ni ho Pawulo avuga ngo" Ndavuga nti"Muyoborwe n’Umwuka", kuko ari bwo mutazakora ibyo kamere irarikira kuko kamere irarikira ibyo Umwuka yanga, kandi Umwuka yifuza ibyo kamere yanga kuko ibyo bihabanye, ni cyo gituma ibyo mushaka gukora atari byo mukora."Abagalatiya 5:16;17
Agahita avuga imirimo y’akamere ngo" Dore imirimo ya kamere iragaragara ni iyi: gusambana no gukora ibiteye isoni n’iby’isoni nke, no gusenga ibishushanyo, no kuroga no kwangana no gutongana, n’ishyari n’umujinya n’amahane, no kwitandukanya no kwirema ibice, no kugomanwa no gusinda, n’ibiganiro bibi n’ibindi bisa bityo. Ndababwira hakiri kare nk’uko nababwiye kera, yuko abakora ibisa bityo batazaragwa ubwami bw’Imana. Abagalatiya 5:21
Hepfo akomeza avuga ngo" Ariko rero imbuto z’Umwuka ni urukundo n’ibyishimo n’amahoro, no kwihangana no kugira neza, n’ingeso nziza no gukiranuka, no kugwa neza no kwirinda. Ibimeze bityo nta mategeko abihana. Aba Kristo Yesu babambanye kamere, n’iruba n’irari byayo." Abagalatiya 5:22;24
Iyo umuntu akijijwe atangira inzira yo kwezwa no guhinduka kuri kamere. Abantu, iyi nzira yo kwezwa barayanze bahita bashaka iy’ubusamo, rimwe na rimwe bakajya kwikuzaho imikoshi n’imikasiro, n’imivumo, bakagira ngo biri burangire ijoro rimwe, ariko iyo umuntu yinjiye mu nzira yo kwezwa ntacyo amaraso ya Yesu ananirwa, ntabwo amaraso ya Yesu ananirwa gukuraho imivumo.
Amaraso ya Yesu ntacyo ananirwa, iyo uvuze ko hari ibindi bigomba gukurwaho atari amaraso ya Yesu, uba upfobeje urupfu rw’Umwami, uba upfobeje amaraso ye!
Iyo umuntu akijijwe yinjira mu maraso ya Yesu, kuko amaraso ye ni yo atweza akadukuraho imivumo n’izo za karande zose, umuntu agahinduka akaba icyaremwe gishya. Ariko nanone akitoza kubaha Imana kuko Bibiliya iravuga ngo"kuko kwitoza k’umubiri kugira umumaro kuri bike, naho kubaha Imana kukagira umumaro kuri byose, kuko gufite isezerano ry’ubugingo bwa none n’ubuzaza na bwo." 1 Timoteyo 4:8
Ariko abantu bari kunyura inzira y’ubusamo ntibashaka guhitamo inzira yo kwezwa no guhinduka kuri kamere. Bagahitamo inzira iboroheye, akaba azi ko atazasenga afite abandi bamusengera, ariko ntashobora gutera intambwe yo kwezwa no guhinduka ku ngeso kuko atemeye kunyura mu nzira yo guhinduka no kwezwa.
Izi mbaraga za kabiri ziva mu butumwa bwiza, ni imbaraga zo kwezwa ariko ku bushake. Kubera iki ari ku bushake? Imana yaremye umuntu imuha byose ariko imusigira amahitamo. Amahitamo n’Imana ntiyavogera ngo iyinjiremo, iyo uhisemo nabi uzabaho nabi ubuzima bwawe bwose, iyo uhisemo neza uzabaho ubuzima bwawe bwose. Biterwa n’amahitamo yawe.
Kwezwa kwa kabiri, ni aho Imana yeza abantu ibanyujije mu bigeragezo bikomeye. Yohana yaravuze ngo"Njye mbatiza mu mazi ariko uzaza hanyuma azababatiza mu Mwuka n’umuriro. Uwo muriro ni ibigeragezo! Kugira ngo duhinduke tube ibikoresho Imana yishimira, hari ubwo itunyuza mu bigeragezo.
Bibiliya iravuga ngo ’Abageragezwa nkuko Imana ishaka, babitse ubugingo bwabo umuremyi wo kwizerwa bagumye bakore Ibyiza’
Source: AGAKIZA Tv
[email protected]


text:
Perezida Kagame yanenze abayobozi bazarira mu nshingano
Perezida wa Repubulika, Paul Kagame, aranenga abayobozi bafite umuco wo guhishira ibibazo bikwiye kuba bifatirwa imyanzuro, bikabonerwa ibisumbizo ku gihe cyangwa ibikomeye bikamenyekana bigashakirwa ibisubizo birambye.
Yabitangarije mu ruzinduko rw’umunsi wa kabiri agirira mu Ntara y’Amajyefo, aho yasuye Akarere ka Nyamagabe, agasanga hari ibikorwa remezo byagiye bidindira birimo n’uruganda rw’Ingano yongeye kumva ikibazo cyarwo, kandi hashize iminsi icyo kibazo kigaragajwe.
Perezida Kagame yavuze ko urunzinduko rwe rugamije kuganira ku byo aba yaragiye agarukaho n’abaturage bakarebera hamwe ibyo bumvikanye n’ibyakozwe, bagasuzuma aho bigeze mu guteza imbere Igihugu no kwiteza imbere ubwabo.
Yashimiye abaturage intambwe bamaze gutera, ariko akabibutsa ko aho Igihugu kiva ari kure ugereranyije n’aho cyifuza kugera, ashingiye ku mibare y’ibimaze gukorwa mu bikorwa remezo, n’ibindi bikorwa akagaragaza ko hakiri urugendo.
Agira ati “Iyo ugana ku 100% ukaba ukiri kuri 40% ntabwo aba ari byiza, ndifuza ko tuzamuka tukarenga kuri 50% nibura, nko ku mazi hari ibice bimwe bikiri muri za 60% ariko kuki bitanajya imbere bikaba byagera kuri 90%, kandi abaturage bose bakeneye amazi meza kandi abegereye atari ukugenda ibilometro bitanu cyangwa icumi ushaka amazi, ni ugushaka uko byahinduka”.
Avuga ko hari n’abakiri hasi cyane baturiye igice cyiswe Umuhora wa Kaduha-Gitwe, kandi na wo udakwiye gusigara inyuma, ahubwo ukwiriye kujyana n’abandi mu iterambere, kuko hakigaragara ubukene bwinshi, bushingiye ku bikorwa remezo bidahagije.
Agira ati “Urabyumva n’iyo abantu babisobanura, ibyo bikwiriye guhinduka, guteza Igihugu imbere ni uguteza ibice byacyo byose imbere, ntabwo Nyamagabe uko yaba imeze yakwishima cyangwa yagendera ku majyambere ari i Kigali. Nyamagabe ikwiye amjyambere yayo asanga ay’ibindi bice by’Igihugu kugira ngo cyose kizamuke”.
Umukuru w’Igihugu avuga ko ku buryo bw’umwihariko hari ibikorwa abashimira, kuko bigenda bigaragara haba ku bikorera, inzego za Leta n’ibyo Leta ikora, kandi ko ku iyo ntambwe itaragera ahashimishije.
Agira ati “Twongere imbaraga kandi ziva mu bufatanye n’ubwuzuzanye, abayobozi urwego urwo ari rwo rwose bagomba kubanza kumva inshingano iremereye bafite, bagahangayikishwa n’uko abaturage bayobora hari ibyo bakeneye bifuza, bishobora kuboneka ariko bitabageraho”.
Abayobozi barasabwa gushaka ibisubizo bishoboka ibinaniranye bakabigeza ku zindi nzego
Perezida Kagame avuga ko abayobozi bagomba gukurikirana, bakamenya igikenewe n’igishoboka uwo mwanya cyangwa mu gihe runaka, ibindi bikomeye bikaba bizwi kandi abantu bagakora kugira ngo bigerweho, bikaba byagerwaho iyo imyumvire ari mizima hagati y’inzego z’abayobozi, abikorera n’izindi nzego z’ubuzima bw’Igihugu.
Agira ati “Ibyo bisaba umuco, mu myifatire, mu mikorere, mu myumvire, kandi kugira ngo duhindure ubuzima bwacu, iyo uwo muco udahari n’ibikoresho iyo bihari ntacyo ugeraho, kuko ntibikoreshwa cyangwa se bigakoreshwa nabi iyo umuco ubuze”.
Asaba ko buri gihe abantu bibukiranya umuco bagomba kugira, ibyo bagomba gukora, no kubikora ku gihe kandi binoze, kugira ngo ibivamo bibe bishimishije kandi bibereye Abanyarwanda, ibyo bigahera ku bayobozi.
Yibukije abayobozi ko ibyo bakorera abo bayobora bigaragarira mu byavuye mu byakozwe, abantu bavuga ko bishimiye cyangwa igihe byavuzwe, bikabagiraho ingaruka cyangwa bakabinenga.
Ahereye ku rugero yatanze rw’uruganda rw’Ingano muri Nyamagabe, baherutse kumubwira ubwo yahaherukaga kubasura, bakanasezerana ko hari ibyo ubuyobozi bugiye gufasha, Perezida Kagame yagaragaje ko habayemo uburangare budakwiye, akibaza impamvu urwo ruganda rutaratanga umusaruro ukenewe.
Agira ati “Buri kintu cyose cya ngombwa gikenewe cyihutirwa cyashoboraga gukorwa mu kwezi kumwe kigakorwa mu myaka itatu, iyo mikorere ntabwo ari yo, n’ibigoranye umenya ngo imbogamizi ni iyi icyagoranye ni iki, abantu bakakimenya kigafatirwa ingamba”.
Akomeza agira ati “Ahubwo ugahora wicariye ikibazo gusa ugahora ukivuga, ndaza kubibaza abayobozi hano, ntabwo bazajya bahora babimbwira naje hano”.
Avuga ko abayobozi bagaragaza ko bagiye gukora ikintu iyo kibajijwe, bivuze ko ntakiba cyarakozwe kandi cyagakozwe igihe byari bikenewe, kandi bigenda bigaruka buri gihe, wabaza ntihagire usobanura icyabuze.
Agira ati “Umuntu umubaza icyabuze akakibura kandi iyo adashoboye kugisobanura ntacyo aba yarabuze, iyo mikorere ntabwo ari yo twasezeranye gukorera abaturage. Ntabwo njya nsaba nta n’ubwo nsaba gukora ibishoboka, ahubwo ibishoboka bibuzwa n’iki gukorwa ngo tuganire ku bidashoboka tube tubishakira ibisubizo, ari na wo muco navugaga wo gutekereza icyakorwa n’igishoboka, no kumenya igikenewe n’ingaruka byagira ku buzima bw’abantu”.
Avuga ko abafite ibibazo ari bo bagira umuco wo kudashaka gukemura ibibazo, ahubwo bagahitamo gutegereza ejo kugeza umwaka utaha.
Andi mafoto, kanda HANO
Amafoto: Niyonzima Moses
Ibitekerezo ( 1 )
Kuki atabakuraho ngo abasimbuze
abashoboye gukorera neza Igihugu


text:
KGG / MLCT Umukoresha
Hatuje kumuvuduko mwinshi, utunganijwe neza kuri semiconductor ya elegitoronike, bateri ya lisansi ya Photovoltaque hamwe nikirahure LCD.
Ukuri kwimuka isubirwamo: ± 0.5UM- ± 1UM
Ukuri rwose: ≤10UM / 500MM
Umuvuduko mwinshi: 5M / S.
Kwihuta cyane: ≥2G
Icyiciro cya KGG / MBCA
Gukomera cyane, umutekano kandi uramba.Mugukoresha ibikoresho, imashini za screw hamwe nimashini zishushanya.
Icyiciro cya KGG / HSRA
Kuri mudasobwa, itumanaho, ibikoresho bya elegitoroniki, inganda zubuvuzi no gukoresha urugo.
Icyiciro cya KGG / SMN
Byukuri, guceceka cyane, miniaturisation.Kubikorwa, kwimura, gutwikira ibikoresho.
Ukuri kwimuka isubirwamo: ± 0.01UM.
Icyiciro cya KGG / HST
Igice kimwe no gushimangira gukomeye.Ntibikenewe gusenya umukandara wibyuma, guta igihe kandi guterana byoroshye.Ingano ntoya nuburyo bwo kwisiga.Kuri mudasobwa, itumanaho, ibikoresho bya elegitoroniki, semiconductor, ingufu nshya ninganda zubuvuzi.
KGG / XYZ - X Double Drive D Ubwoko bwa Gantry
Imashini za XYZ gantry nigisubizo cya 3-axis kubikorwa bitandukanye byikora.Inyungu nyamukuru nuburyo bwabo, urashobora rero guhitamo umurongo ugizwe nibikoresho hamwe nibikoresho.XYZ gantries itanga ibyiza bitandukanye: kuzigama amafaranga agera kuri 60%, ibice byo kwisiga, igishushanyo cyoroheje, kurwanya ruswa, umwanda n'umukungugu, kimwe no guteranya byoroshye.
KGG / XYY X Double Drive D Ubwoko bwa Actuator Gantry Sisitemu
Gantries irashobora kuba moteri hamwe na moteri yintambwe, moteri idafite servo moteri / encoders cyangwa moteri ya SMART ihuriweho.Guhuza-bitarangiye-byurugendo ntarengwa rwimikorere nabyo byashyizwe kuri sisitemu.Gantries irashobora kandi gushyirwaho nubushake bwa gatatu buzenguruka module axis ya XYZ iboneza.
KGG / XX Icyerekezo kimwe icyarimwe amashoka abiri
Shanghai KGG Robot Co, Ltd. XX Icyerekezo icyarimwe cyamashoka abiri urugero animasiyo
Ubwoko bwa KGG / XXS
KGG itanga XXS Ubwoko bwa Linear Actuator kubikorwa bitandukanye.Ibicuruzwa byacu nibyiza kubisabwa hamwe nibice bibiri byibipimo: umuvuduko muke ufite imitwaro myinshi cyangwa umuvuduko mwinshi hamwe nuburemere buke.


text:
Bamwe mu babyeyi batewe impungenge n’abana b’abangavu bakomeje guterwa inda muri ibi bihe batari kujya ku ishuri
Bamwe mu babyeyi baravuga ko batewe impungenge n’imyitwarire ya bamwe mu ngimbi n’abangavu muri ibi bihe amashuri afunze, kuko basanga hatagize igikorwa inda ziterwa abangavu zishobora kuziyongera kurushaho.
Komisiyo y’igihugu ishinzwe abana iravuga ko iki ari cyo gihe umubyeyi yakagombye kuba hafi y’umwana we.
Imibare itangwa na bimwe mu bigo nderabuzima byo mu Mujyi wa Kigali igaragaza ko abana b’abakobwa basambanywa bagaterwa inda bakomeje kwiyongera.
Nko mu Kigo Nderabuzima cya Kagugu kuva mu kwezi kwa mbere kugeza mu kwa 3 bakiriye abangavu 5 basambanyijwe banaterwa inda, kuva mu kwa 4 kugeza mu kwa karindwi imibare bariyongereye bagera ku bangavu 13.
Mu Kigo Nderabuzima cya Remera hagati ya Mutarama na Weururweyo abangavu 40 batewe inda ni bo bakigannye. Uyu mubare ukaba warazamutse kuko guhera muri Mata kugera muri Nyakanga abatewe inda bageze kuri 62.
Bamwe mu babyeyi bavuga ko batewe impungenge n’uko umubare munini w’abari muri iki kigero usanga birirwa bazerera hirya no hino mu bice by’Umujyi wa Kigali. Ni mu gihe abakabakurikiranye baba bari mu mirimo ituma babona ibibatunga.
Impuguke mu mitekerereze n’imyifatire ya muntu ishingiye ku burere n’uburezi, Dr Alphonse Sebaganwa avuga ko impungenge z’aba babyeyi zifite ishingiro kuko abana bari mu myaka y’ubugimbi n’ubwangavu bashukika mu buryo bworoshye.
Umukozi ushinzwe guteza imbere uburenganzira bw’umwana muri Komisiyo y’Igihugu Ishinzwe abana avuga ko muri iyi minsi ya covid 19, ibibazo bakira byiganjemo iby’ihohoterwa rishingiye ku gitsina kuko byihariye 37.4%.
Itegeko riteganya ibyaha n’ibihano muri rusange rivuga ko umuntu usambanya umwana ahanishwa igihano cyo gufungwa kuva ku myaka 20 kugera kuri 25 , n aho uwasambanyije umwana bikamuviramo ubumuga cyangwa indwara idakira kimwe n’uwasambanyije umwana uri munsi y’imyaka 14 bagafungwa burundu.


text:
Amakoperative y’ubuhinzi arizezwa kubona isoko ry’umusaruro
Nyuma yo kuganira n’abibumbiye muri za koperative z’ubuhinzi mu Karere ka Gatsibo, ubuyobozi bw’akarere burabizeza ko badakwiye guhangayika kuko isoko ngo rihari.
Ubuyobozi bw’Akarere ka Gatsibo burizize aba bahinzi isoko, nyuma y’uko busuye ibikorwa bitandukanye biri mu Murenge wa Gatsibo birimo damu ya Rwangingo, Night storage y’amazi (ikigega kibika amazi) hamwe n’ibikorwa bya koperative KOAIGA Imitoma ihinga ibigori mu Murenge Gatsibo na Kageyo.
KOAIGA igizwe n’abanyamuryango 1804, ikaba ifite amatsinda 8 ikorera muri zone 7 ikaba yarubakiwe ubuhunikiro (storage facility) 3 na hangar (ubwanikiro) 4, byose biyifasha mu mu gutunganya umusaruro.
Umuyobozi w’Akarere ka Gatsibo, Gasana Richard, aganira n’abaturage ndetse n’abagize KOAIGA yavuze ko iyo “night storage” izafasha abahinzi b’imboga ku buryo bazajya bahinga ibihe by’ihinga 3 ( season 3) mu mwaka, anabizeza ko umusaruro wabo uzabona isoko.
Ati “Akarere kacu kujuje isoko mu Murenge wa Rugarama aho urujya n’uruza rw’abagenzi bakoresha umuhanda Kigali-Kayonza-Gatsibo na Nyagatare bazajya bahahira muri iryo soko”.
Gasana akomeza avuga ko u Rwanda rwahisemo gukorera mu makoperative kuko ari bwo buryo bwihutisha iterambere, aboneraho gusaba abanyamuryango ba KOAIGA gukomeza gukorera hamwe kandi bafite intego bagomba kugeraho kuko bikemura ibibazo bahura nabyo.
Umukozi ushinzwe Ubuhinzi mu Karere ka Gatsibo, Udahemuka Bernard, avuga ko uburyo bwa “Night storage” ari ububiko bw’amazi azajya afasha abahinzi b’imboga kugeza amazi mu mirima yabo ngo bikaba bizoroshya imyuhirire.
Agira ati “Hari ubwo wajyaga usanga imboga zaragiye zumira mu mirima cyane cyane mu bihe by’izuba ryinshi, ariko ubu ntibizongera kubaho ngo abaturage bagwe mu gihombo kubera kumisha imyaka.”
Umushinga wa LWH ni wo ushinzwe gukurikirana amaterasi akorwa ku mpinga z’imisozi mu mirenge ya Gatsibo na Kageyo, ukaba uha akazi abaturage bagera kuri 400 ku munsi aho umukozi muto ahembwa amafaranga y’u Rwanda 1500, umutekenisiye agahembwa amafaranga 5000 ku munsi.
Benjamin Nyandwi
Ibitekerezo ( 1 )
Harageze nugo tube abaprofetionnel niba hariho kuzamura umusaruro habeho n’ingamba zo kuwukoresha


text:
Inyigisho y’Umunsi mukuru wa Asensiyo (yatambutse bwa mbere Ku wa 08 Gicurasi 2016)
AMASOMO : Int 1,1-11 Ef 1,17-23 Lk 24,46-53
Bavandimwe, uyu munsi turahimbaza Umunsi mukuru wa Asensiyo.
Nteruye nifuriza buri wese Umunsi mukuru mwiza. Ni umunsi mukuru twibuka Yezu asubira kwa Se, ari we Data wa twese. Tuzi neza ko Yezu yadupfiriye ku giti cy’umusaraba ku munsi wa gatatu akazuka, aribwo twahimbazaga umunsi mukuru wa Pasika. Nyuma y’izuka rye, haciye iminsi mirongo ine abonekera intumwa ze, kugira abereke ko ataheranywe n’urupfu ahubwo ko ariho, kandi abonereho kubakomeza mu kwemera no guhugura ubwenge bwabo kugira ngo bazashobore kumubera abahamya bashize amanga kandi bashinze ibirindiro muri we, kugira ngo batazahungabanywa n’amakozere yo mu isi. Mu gitabo cy’Ibyakozwe n’Intumwa Mutagatifu Luka aratubwira ati: “Ahubwo mugiye guhabwa imbaraga za Roho Mutagatifu uzabazamo, bityo muzambere abahamya i Yeruzalemu, muri Yudeya yose no muri Samariya, ndetse no kugera ku mpera z’isi. Amaze kuvuga atyo azamurwa mu ijuru bamureba, maze igicu kiramukingiriza ntibongera kumubona”. (Ibyak. 1,8-9)
Bavandimwe, Yohani intumwa mu ibaruwa ye atwibutsa abo turi bo muria ya magambo: “Nkoramutima zanjye, ubu turi abana b’Imana, ariko uko tuzamera ntibiragaragazwa. Gusa tuzi ko igihe Kristu azigaragariza, tuzaba dusa na We, kuko tuzamureba uko ari mu by’ukuri”. (1Yh 3,2) Yezu yagiye mu ijuru kudutegurira umwanya. Buri wese afite icyicaro mu ijuru, icyo cyicaro tukaba tugikesha ibabara n’urupfu rwa Yezu. Muramenye hatagira iwiyimbura ayo mahirwe. Mu kristu ntuzibagirwe ko Yezu yadupfiriye ku musaraba nta ruhare n’ubushake tubigizemo ariko kubona icyicaro mu Ngoma ye, tugomba kubiharanira, aribyo kubigiramo uruhare ni uko na We akabidufashamo kuko kenshi intege zitubana inteja, mu gukora igihuje n’ugushaka kw’Imana Data Umubyeyi wacu. Yezu kandi yatashye ijuru kugira ngo abone uko atwoherereza Umuvugizi yadusezeranyije ari we Roho Mutagatifu. Mu isomo rya mbere Mutagatifu Luka yatubwiraga ko Yezu igihe yariho asangira nabo, abategeka kutazatirimuka i Yeruzalemu , ahubwo ko bazahategerereza ibyo Imana Data yasezeranye arababwira ati: “Aribyo kubatirizwa muri Roho Mutagatifu. Ni uko hakuzuzwa ibyo yari yarababwiye ati: “Ariko mbabwire ukuri, ngiye byabagirira akamaro; kuko ntagiye, umuvugizi ntiyabazamo, ariko ningenda nzamuboherereza”. (Yh 16, 7)
Bavandimwe, tuzi neza ko hano ku isi twese turi abagenzi. Turi mu rugendo rugana iwacu h’ukuri mu ijuru, umurwa w’ibyishimo bidashira. Nta gushidikanya buri wese afite inyota n’icyifuzo cyo gutaha mu ijuru. Dushobora kwibaza tuti….mbese inzira igana ijuru ni iyihe? Inzira igana ijuru nta yindi uretse Yezu ubwe, ari nawe wabitwibwiriye ati: “Ni Jye Nzira, Ukuri n’Ubugingo”.(Jn 14,6) Iyo nzira igana ijuru ifite indango ebyeri. Iya mbere iduhamagarira kwibuka aya magambo : “ Uzakunde Nyagasani Imana yawe, n’umutima wawe wose, n’amagara yawe yose, n’ubwenge bwawe bwose” (Mt 22,37). Iya kabiri ni iyi: “Ngiri itegeko mbahaye, nimujye mukundana nk’uko nanjye nabakunze”. (Yh 15,12) Ni ngombwa rero, bavandimwe kutayoba iyo nzira Yezu amaze kutubwira, kuko kuyitatira ni ukwivutsa amahirwe yo kubona icyicaro Ijabiro mu Ngoma ye.
Yezu rero asubira mu ijuru, yatubwiye ko atazadusiga turi imfubyi, ahubwo yadusezeranyije kuzahorana natwe kuzagera ku ndunduro z’ibihe. Abitubwira muri aya magambo ati: “Dore kandi ndi kumwe namwe iminsi yose, kuzagera igihe isi izashirira” (Mt 28, 20). Twebwe rero, twemera tudashidikanya ko Yezu ahorana natwe mu Gitambo Gitagatifu cy’Ukaristiya n’igihe cyose duteraniye hamwe mu isengesho, aho yatwibwiriye ati: “Koko iyo babiri cyangwa batatu bateraniye hamwe mu izina ryanjye, mba ndi aho hagati yabo” (Mt 18,20). Uko guhorana na Yezu kugomba kudutera umwete wo kumubera abahamya aho atwigombye hose nk’uko yabidusabye ati: “Nimujye mu isi hose, mwamamaze Inkuru Nziza mu biremwa byose… Uzemera akabatizwa azakira,utazemera azacibwa”. (Mk 16, 15) Iyo nkuru nziza ya Yezu iratwibutsa ko aritwe tuzibuza ijuru, kuko Imana mu rukundo rwayo ntawe ishaka guhinduza agahato, ahubwo urukundo n’ ubushake bwa buri wese.
Mbere yo gusoza munyemerere dutekereze kuri iki kigereranyo numva cyadufasha kurushaho kumva neza uruhare rwa Roho Mutagatifu mu rugendo rwacu rugana ijuru. Imodoka nziza cyane, ihenze kandi igezweho ku isoko, ibaye idafite Moteri, icyo kinyabiziga nta kamaro cyaba kigifite,mbese ntacyo cyaba kimaze, kuko nicyo cyuma gifite akamaro kanini kugira ngo ibashe kugoga imihanda yo mu misozi no mu bibibaya. Mu buzima bw’Uwa Kristu Roho Mutagatifu twamugereranya na moteri y’imodoka, adufasha kumenya Yezu, akaduhunda imbaraga zo kumwamamaza no kumubera abahamya, kandi akadufasha gukunda abavandimwe bacu nk’uko yabitwigishije, tutanibagiwe ko adufasha gutsinda icyitwa icyaha.
Bavandimwe uyu munsi mukuru wa Asensiyo duhimbaza, udufashe guhora turangamiye Kristu, twidahamo ingeso zose zitubuza kumwizirikaho ni uko nawe abone uko atwuzuzamo ingabire dukeneye mu guhora dukora ugushaka kw’Imana aho turi hose n’igihe cyose. Bikira Mariya Nyina wa Jambo ahore atubereye urugero rwo gukurikiza no gukurikira tumwigiraho gusubiza nkawe tuti: “Dore ndi Umuja wa Nyagasani , byose bimbeho nk’uko ubivuze” Lk 1, 38
Umunsi mwiza.
Padiri Anselme MUSAFIRI


text:
Inyigisho yo ku wa 3 w’icyumweru cya 3 gisanzwe, Umwaka C,giharwe
Ku ya 30 Mutarama 2013
Padiri Alexandre UWIZEYE
Ufite amatwi yo kumva, niyumve umugani w’umubibyi (Mk 4,1-20)
Bavandimwe, uyu mugani w’umubibyi twawumvise kenshi. Ndetse bamwe bawufashe mu mutwe. Kubera ko amagambo aryoha asubiwemo, reka tuwugarukeho gatoya.
Yezu amaze iminsi yigisha i Kafarinawumu. Uyu munsi yahinduye. Aratangira kwigishiriza ku nkombe y’inyanja ya Galileya. Kubera ko ari hagari, kandi akaba amaze kuba ikirangirire abantu benshi cyane bamuteraniye iruhande. Turamubona ajya mu bwato mu Nyanja, abantu bari ku nkombe y’inyanja bamuteze amatwi abigisha.
Mariko yajyaga atubwira ko Yezu yigisha, ntatunyuriremo muri make ibyo yigishije. Uyu munsi aratubwira ko Yezu yigisha byinshi avugira mu migani. Arahera ku mugani w’umubibyi. Yezu araza kuwusobanurira ba cumi na babiri bari bonyine. Arabategura kuzakomeza ubutumwa bwe amaze gusubira mu ijuru niyo mpamvu ashaka ko barushaho gusobanukirwa, bityo nabo bakazasobanurira abandi.
Yezu aragereranya abumva Ijambo rye n’ubwoko bune bw’ubutaka: iruhande rw’inzira, mu rubuye, mu mahwa no mu gitaka cyiza. Ariko urebye neza, ni ubwoko bubiri bw’ubutaka: ubutaka butera imbuto (ubanza ari nabwo bwinshi) n’ubwera imbuto.
Mwaza gushaka akanya mugasoma iyi vanjili mwitonze. Nta wayisobanura neza kurusha Yezu ubwe.
Ubundi buri wese akibaza ati “Ni ibiki bibuza Ijambo ry’Imana numva kwera imbuto ?”
Aho sinaba meze nk’ubutaka bw’iruhande rw’inzira, Ijambo Sekibi akarinkuramo?
Cyangwa se meze nko mu rubuye, Ijambo ry’Imana nakiranye ibyishimo ntirinshoremo imizi, haza amagorwa cyangwa ibitotezo ngahita ngwa, nkamera nk’utarigeze yumva Ijambo ry’Imana na rimwe?
Aho simeze nko mu mahwa. Nkumva Ijambo ry’Imana, nkarikunda. Ariko rigasanga mu mutima wanjye imihihibikano y’isi, n’ibishuko by’ubukungu, n’ibindi byifuzo bibi, bigapfukirana iryo Jambo ntiryere ibuto na busa.
Cyangwa se meze nk’ubutaka bwiza, Ijambo ry’Imana numva nkaryakira rikera imbuto nziza kandi nyinshi.
Ese ubundi izo mbuto ni izihe?
Pawulo Intumwa azi gusobanura ibintu neza. Aradufasha gusabanukirwa n’imbuto umubibyi Yezu adutegerejeho. Mu banyagalati asobanura ibikorwa by’umubiri n’ibikorwa bya Roho (reba Gal 5,19-25). Ibikorwa by’umubiri tubyihorere twibande ku mbuto za Roho zishingiye ku urukundo. Izo mbuto ni “ibyishimo, amahoro, kwihangana, ubugwaneza, ubuntu, ubudahemuka, imico myiza, kumenya kwifata”. Twakongeraho izindi: kubaha abandi n’iby’abandi, kuvugisha ukuri no kubaho mu kuri, n’izindi.
Bavandimwe,
Muri iyi myaka ishize, u Rwanda rwaramenyekanye cyane ku isi. Ibyahabereye n’ibihabera bitera abanyamahanga kwibaza ibibazo byinshi ku bakristu bo mu Rwanda. Imyitwarire yacu mu ntambara, muri jenoside, muri gacaca, mu miyoborere, mu micungire y’iby’abandi… itanga ishusho itadukanye n’uko dusenga, turirimba neza muri Liturujiya, za kiliziya n’insengero zigahora zuzuye, abanyarwanda n’abanyarwandakazi bakiha Imana ari benshi! Ni byiza ko twita ku mubano wacu n’Imana. Bizarushaho kuba byiza nibijyana no gukunda mugenzi wacu. Bityo Ijambo ry’Imana dutega amatwi mu Misa cyanga se mu yandi makoraniro, cyangwa se twisomera rikera imbuto mu mibanire yacu mu ngo, mu baturanyi, mu kazi, mu mashyaka, mu gufata ibyemezo bya Politike, mbese igihe cyose no muri byose. Ubukristu si umwambaro wo kurimbana ku cyumweru mu Misa, twagera mu rugo tukawukuramo tukawubika neza, tukamera nk’abasubiye mu “buzima busanzwe”, budafitanye isano na Misa duhimbaza n’amasakramentu duhabwa, n’inama nziza Yezu atugira. Tukazongera kuwegura ku cyumweru gikurikiyeho. Ubukristu ni ubuzima si umwambaro.
Umugambi ni ugusoma Ijambo ry’Imana, tukaryakira mu mitima yacu, tukemera ko ritumurikira, rikaduhindura, rikera imbuto nziza kandi nyinshi.


text:
Insina zo mu bwoko bw’Incakara na Fiya 17 zizafasha abagenerwabikorwa ba Caritas ya Kigali guhindura imibereho no kongera umusaruro ukomoka ku buhinzi bw’urutoki.
Twizeyimana Claude wo mu mudugudu wa Ngambi, akagari ka Rwankuba, umurenge wa Rushashi atangaza ko ubuhinzi bw’uru rutoki bwo mu bwoko bw’Incakara na Fiya 17 buzamufasha kubona ubwoko bw’insina za kijyambere netse bikamufasha gutera imbere kuko ari insina zitanga umusaruro kandi zikaba ari insina za kijyambere.
Ati « Nizeye ko bizanteza imbere ari mu mirire no gukirigita ifaranga kuko bigaragara ko izi nsina zizampa nanjye umusaruro w’ibitoki binini ».
Byamungu Felex umuhuzabikorwa w’uyu mushinga « Tugendane Twiyubaka » atangaza ko gahunda bafite igamije kongera umusaruro w’ibitoki (INCAKARA na FIA 17) abahinzi bahabwa imbuto nziza bakazazigeza no kubandi binyuze mu buryo bwo guhererekanya imibyare (système rotatif) bityo abazikeneye bose zikazaba zabagezeho nyuma y’imyaka itatu nibura buri wese akagira Ari (a) zirenze enye zihinzeho urutoki rw’indobanure.
Byamungu ahamya ko ibi bigaragaza ko iyi mibyare y’insina gahunda yo kuzihererekana hagati yabo izatanga umusaruro kuko abagenerwabikorwa babo bishimiye ko zizabaha umusaruro.
Padiri Twizeyumuremyi Donatien umuyobozi wa Caritas ya Kigali atangaza ko ibikorwa bakorera mu karereka ka Gakenke kimwe n’ahandi mu gihugu biba bigamije gufasha abaturage kwiteza imbere no kubafasha gukomeza kubaho neza n’imiryango yabo.
Ati « niyo mpamvu tubigisha ibikorwa bitandukanye tukanabitera inkunga kugirango babone uburyo bwo kwivana mu bukene tubinyujije mu buhinzi, ubworozi, bikozwe mu buryo bwa kijyambere n’amatsinda yo kubitsa no kuzigama.»
Undi mwihariko uri muri iyi gahunda n’uko abahinzi batangiye gufashwa mu kunoza ubuhinzi bw’urutoki bahabwa imibyare yo mu bwoko bw’isina zizabaha umusaruro ariko ikigamije nuko bakora ubuhinzi bwa kijyambere kandi bubaha umusaruro bagakirigia ifaranga bukabafaha guhindura imibereho yo mu ngo zabo.
Kuva mu kwezi kwa 12/2017, abahinzi bahawe imibyare y’insina 4500 yo mu bwoko bw’Incakara na FIA 17 zikaba zizagenda zihererekanywa hagati y’abagenerwabikorwa uko zizajya ziboneka.


text:
Bamwe mu bagore bo mu karere ka Gicumbi baravuga ko bakora urugendo rurerure bajya gushaka amazi n’inkwi, bityo bikabaviramo kubura umwanya wo gukora imirimo ibabyarira inyungu.
Abagore barimo gushaka inkwi (iburyo) n’uvuye kuvoma amazi (ibumoso) [Ifoto internet]
Kuvoma no gutashya ni imwe mu mirimo usanga ahenshi ikorwa n’abagore, rimwe na rimwe usanga hari abagore bakora imirimo yo mu rugo nta kandi kazi bakora kubera kubura umwanya.
Bamwe mu bagore bo mu karere ka Gicumbi bavuga ko kubura umwanya wo gukora indi mirimo ibabyarira inyungu biterwa no kuba bavoma kure ndetse no gushaka inkwi bikabatwara igihe kirekire.
Mukamana Claudine, umuturage uri mu kigero cy’imyaka 30 utuye mu murenge wa kageyo, yabwiye nonaha.com ko ahantu atuye bashobora kumara n’ukwezi batabonye amazi bikabasaba kuvoma mu gishanga aho ngo umuntu ufite imbaraga ahakoresha amasaha abiri.
Yagize ati: ”Nonese waba wamanutse uriya musozi wagaruka ukagira ikindi wimarira, ariko wenda ubuyobozi bugerageje bukatwegereza amazi umwanya dutakaza turi kuyashaka twawukoresha iyindi mirimo”.
Muberarugo wo mu murenge wa Cyumba, kamwe mu duce tudafite amazi meza mu karere ka Gicumbi avuga ko ikibazo cy’amazi kibahangayikishije ngo kuko usanga ariko kazi bakora gusa.
Ati :”Hano Cyumba dufite ikibazo cy’amazi cyane dukora urugendo nk’urw’amasaha atatu, wavayo ukajya gushakisha inkwi umunsi ukaba urarangiye, ubuse wakwimarira iki koko? Ubuyobozi bukomeze bushyiremo imbaraga nk’uko muri iyi minsi twatangiye kubona bubaka ibigega”.
Uretse ikibazo cy’amazi, ikibazo cy’ibicanwa bamwe bavuga ko ubuyobozi bwagakoze ubukangurambaga bwo gushishikariza abaturage kugura Gaz ngo kuko usanga inahendutse kurusha inkwi n’amakara.
Ruhama Juvenal, umuturage utuye mu murenge wa Byumba avuga ko ikibazo cy’inkwi kizakemuka aruko ubuyobozi bukomeje gushishikariza abaturage kugura Gaz ndetse bagakomeza no gushyira imbaraga mu kubaka Biogas.
Yagize ati :”Urabona inkwi zirahenze kurusha Gaz birakwiye rero ko ubuyobozi bwegera abaturage bukabigisha inyugu zo gukoresha gaz no mu byaro abafite inka bagakomeza kubashishikariza kubaka Biogas, kuko nta kindi bisaba uretse kuba ufite amase, igihe abagore bacu batakazaga bajya gushaka inkwi bazagikoresha mu yindi mirimo ibafitiye akamaro”.
Ku ruhande rw’ubuyobozi bw’akarere ka Gicumbi buvuga ko bwatangiye umushinga w’imyaka itanu wo kugeza ku baturage amazi meza.
Benihirwe Charlotte, umuyobozi wungirije w’Akarere ka Gicumbi ushinzwe imibereho myiza y’abaturage, avuga ko iyo myaka itanu izajya kurangira nta muturage w’Akarere ka Gicumbi ugitaka ibura ry’amazi meza.
Yagize ati :”Turacyakorana na Water For People, umuyoboro w’amazi wubakwaga mu murenge wa Manyagiro ubu imirimo yawo iri gusozwa, uyu mwaka abaturage barabona amazi meza, muri uyu mwaka kandi hari undi muyoboro uri kubakwa uzafasha abaturage b’igice cy’Iburasirazuba bwa Gicumbi ndetse hari no gusanwa imiyoboro mito mito yo mu murenge wa Rutare n’ubundi bushobozi buzajya buboneka dutekereza ku mazi kuko ari ikintu abaturage bakeneye”.
Benihirwe Charlotte, umuyobozi wungirije w’Akarere ka Gicumbi ushinzwe imibereho myiza y’abaturage (Ifoto: Nkurunziza Pacifique)
Uretse iyi gahunda y’ubuyobozi bw’Akarere ka Gicumbi n’abafatanyabikorwa, Benihirwe Charlotte akomeza ashishikariza abaturage gufata amazi y’imvura bakayashyira mu bigega byabo biyubakira bakoresheje amahema.
Ku kibazo cy’inkwi na zo zitwara umwanya abagore bajya kuzishaka bigatuma babura umwanya wo gukora indi mirimo yababyarira inyungu, Bwana Muhizi Jule Aimable, umuyobozi wungirije w’Akarere ka Gicumbi ushinzwe ubukungu n’iterambere, avuga ko bakomeje gushyira imbaraga mu gushishikariza abaturage kubaka Biogas by’umwihariko hakaba hagezweho icyiciro cy’abahabwa inka za girinka munyarwanda, ikindi kandi ngo batangiye n’ubukanguramba mu gushishikariza abaturage gukoresha Gaz nk’umwe mu mirongo migari Leta yihaye yo kubungabunga amashyamba.
Yagize ati :”Ubu twari tumaze kubaka Biogas zigera kuri 600, ubukangurambaga burakomeje ku buryo muri uyu mwaka turakangurira n’abaturage bahawe inka muri Girinka Munyarwanda bagera ku bihumbi bibiri (2000) ubwo rero iyo ni inzira imwe yo kubona uko bacana batiriwe biruka imisozi ngo bari gushaka inkwi, ku bijyanye na Gaz naho ntitwasigaye inyuma kuko kugeza ubu tumaze kubona abacuruzi bazo batatu mu mujyi wa Gicumbi, ubwo rero twatangiye gushishikariza abaturage kuzigura duhereye mu mujyi wa Gicumbi n’izindi santeri (Centre) zisumbuyeho ariko turi gushyira imbaraga mu cyaro twubaka Biogas kuko abaturage bacu barorora cyane Biogas nta kindi isaba uretse kuba ufite amase ndetse na Gaz tuzagenda tubakangurira gahoro gahoro”.
Muhizi Jules Aimable. umuyobozi wungirije w’Akarere ka Gicumbi ushinzwe ubukungu n’iterambere
Akarere ka Gicumbi ni kamwe mu turere tugize intara y’Amajyaruguru kakaba gafite ubuso bwa kirometero kare 829, kakaba gatuwe n’abaturage ibihumbi 427,311 abamaze kugerwaho n’amazi meza bakaba bari munsi ya 70%, imirenge ya Cyumba, Bwisige ndetse na Shangasha akaba ariyo ikiri hasi cyane mu kubona amazi meza mu gihe hamaze kubakwa Biogaz 600 mu karere kose.


text:
Gicumbi: Abantu batazwi bakomeje gusenya isoko rya Gaseke.
Isoko rya Gaseke riherereye mu Murenge wa Mutete mu Karere ka Gicumbi, rikomeje kwangirika mu gihe abaricururizamo n’abarituriye bavuga ko atari ugusaza ahubwo ko ari abarisenya bashaka ibyuma [inyuma] byo kujya kugurisha.
Iri soko ryubatswe muri 2012, risanzwe riremwa n’abaturutse mu Turere dutandukanye, abarituriye bavuga bakomeje kubona ryangirika ariko ntibamenye ikibyihishe inyuma.
Umunyamakuru w’Umuseke ukorera mu Karere ka Gicumbi wasuye ririya soko, avuga ko akurikije uko hagaragarara, iyangirika rya ririya soko atari ugusaza cyangwa impanuka ahubwo ko rishobora kuba riri gusenywa n’abantu.
Bamwe mu baturage bavuga ko na bo babona hari ibice byatangiye gusenyuka cyane, gusa ntibagira uwo batunga agatoki, ahubwo bakavuga ko nta muntu muzima watekereza kuhasenya, cyangwa bakaba ari abajura baca mu rihumye abashinzwe kuharinda.
Ngendahimana yagize ati “Nanjye mbona ahabikwa ibicuruzwa harasenyutse, kandi hari hakomeye, nta modoka yinjiye ngo ihasenye, hubatswe hakomeye kuko hariho sima na fer à béton, ntabwo ari ugusaza ahubwo keretse niba ari abarwayi bo mu mutwe baza bakahasenya.”
Nyiraneza Clemantine agira ati “Twarabibonye turumirwa, ibisima bicururizwamo bikanabikwamo ibyo abacuruzi bagurisha, ko byubatswe na fer à béton ni gute bisenyuka kandi bigaragara ko hagikomeye? njye mbona ari abajura babicukura bashaka kwiba ibyuma bihubakishije.”
Umunyamabanga nshingwabikorwa w’Umurenge wa Mutete, Mbarushimana Prudence we avuga ko ubuyobozi butaramenya uwaba yihishe inyuma y’iyangirika rya ririya soko kuko hari n’abaririnda.
Yagize ati “Tuzabakurikirana tumenye uwarisenye nk’ubuyobozi, gusa turakomeza kubikurikirana, igihe nta muntu tuzi ari ugucyeka, dukomeza kubikurikirana.”
Gusa uyu muyobozi avuga ko iyangirika rya ririya soko rishobora kuba rifitanye isano n’igihe rimaze kuko ryubatswe muri 2012. Ati “Hari ibintu bigenda byangirika, ikiriho muri gahunda n’uko bazarisana.”
Iri soko rya Gaseke risanzwe riremwa n’abaturage bo mu bice binyuranye barimo abava mu mujyi wa Kigali, abo mu karere ka Rulindo, ndetse na Gicumbi.
(Src:Umuseke.rw)


text:
Umunsi Mpuzamahanga w’Ibidukikije: Igihe kirageze ngo tuzirikane ububi bwa plastiki mu mibereho yacu
Kuri uyu wa 05 Kamena, u Rwanda rwifatanyije n’isi yose mu kwizihiza Umunsi Mpuzamahanga w’Ibidukikije, uyu ukaba ari umwanya wo kuganira ku bibazo bibangamira ibidukikije. Uyu mwaka hibanzwe ku ihumana ry’ibidukikije riterwa na pulasitiki.
Ibikorwa byo kwizihiza Umunsi Mpuzamahanga w’Ibidukikije mu Rwanda byashoje Icyumweru cyahariwe Kwita ku Bidukikije, cyaranzwe n’ubukangurambaga ku kurwanya ihumana ry’ibidukikije riterwa na pulasitiki no kugabanya umutwaro w’ihumana riterwa no gukoresha pulasitiki zikoreshwa inshuro imwe, haba ku bidukikije ndetse no ku buzima.
Minisitiri w’Ibidukikije, Vincent Biruta yagize ati: “Uyu ni umwanya mwiza wo gufata ingamba zihamye zo gukumira ihumana ry’ibidukikije riterwa na plastiki; cyane cyane irikomoka ku ikoreshwa rya plastiki zikoreshwa rimwe gusa tukazijugunya. Ubukangurambaga bwo kugabanya ikoreshwa rya plastiki buratwibutsa ko twese uko turi hano dufite uruhare mu kubungabunga ibidukikije duhitamo gukoresha ibikoresho biramba kandi bitangiza ibidukikije. Ubufatanye bw’inzego za leta, abikorera, imiryango itegamiye kuri Leta ndetse n’abaturarwanda bose muri rusange nibwo buzatuma tugera kuri iyi ntego.”
Yongeyeho ati, “Ntibisaba ko Leta ishyiraho itegeko rica plastiki ngo dukunde tuzireke cyangwa tugabanye ikoreshwa ryazo aho bitari ngombwa.Biradusaba gusa guhindura imyumvire n’imigenzereze, tugahitamo ibikoresho bitangiza isi dutuye. Buri wese afite icyo ashobora gukora kandi kitamuhenze”.
Umunsi Mpuzamahanga w’Ibidukikije mu Rwanda wizihijwe hakorwa ibikorwa binyuranye bishingiye ku nsangayamatsiko y’uyu mwaka igira iti “Turwanye ihumana ry’ibidukikije riterwa na pulasitiki”. Iyi nsanganyamatsiko irahamagarira Leta, inganda, abaturage muri rusange, n’abantu ku giti cyabo gufatanya mu rugamba rwo kugabanya ikoreshwa rya pulasitiki zikoreshwa inshuro imwe.
Mu kwizihiza uyu Munsi hanatangijwe ubukangurambaga ku kuvangura imyanda ya pulasitiki no gukusanya amacupa ya pulasitiki hashyirwaho ibijuguywamo imyanda ya plastiki mu bice binyuranye, imurika ry’ibikoresho bisimbura ibya pulasitiki byakozwe muri pulasitiki zanaguwe hagamijwe kugaragaza ibishya byahanzwe mu gauge mu rwego rwo kunagura za pulasitiki no guhemba abatsinze amarushanwa ku kwita ku bidukikije mu mashuri.
Umuyobozi Mukuru w’Ikigo cy’Igihugu cyo Kubungabunga Ibidukikije, Eng. Coletha Ruhamya yagize ati “Umunsi Mpuzamahanga w’Ibidukikije ntabwo ari umunsi wo kwishima no kwizihiza ibidukikije gusa. Ni n’umwanya wo kongera gutekereza ku isano dufitanye n’ibidukikije n’uko twarushaho guteza imbere igihugu cyacu mu buryo butangiza ibidukikije”.
Yongeye agira ati “Uyu mwaka, turazirikana ikibazo cyumvikana cyane kandi kibangamiye ibidukikije muri iki gihe cyacu: ihumana ry’ibidukikije riterwa na pulasitiki. Dukeneye gukorera hamwe kugira ngo tubonere iki kibazo igisubizo kirambye. Kureka gukoresha pulasitiki zikoreshwa inshuro imwe tukazisimbuza ibindi bikoresho biramba ni cyo gishoro cy’ibanze ku hazaza h’isi yacu.
Buri mwaka, mu isi hakorwa miliyoni z’amatoni ya pulasitiki, inyinshi muri zo ntizinagurwa ngo zikorwemo ibindi bikoresho. Izi pulasitiki iyo zimaze gukoreshwa zijugunywa mu bimpoteri, imigezi, ibiyaga,inyanja cyangwa mu miyoboro y’amazi aho zishobora gucikagurikamo uduce duto cyane tukabyara ibinyabutabire bihumanya bigenda bikajya mu byo turya no mu mazi.
Mu myaka isaga icumi ishize, u Rwanda rwagiye rukora ubukangurambaga ku bijyanye n’inyungu z’ubuzima butarangwamo pulasitiki hagamijwe kurengera ibidukikije no gusigasira ubuzima. Mu mwaka wa 2008, u Rwanda rwahagaritse itumizwa, ikorwa, icuruzwa n’ikoreshwa ry’amasashi ya pulasitiki. Guharika ikoreshwa ry’amasashi pulasitiki mu Rwanda, byarafashije mu byerekeye isuku yiyongera, kandi byongera amahirwe y’ishoramari n’iterambere, cyane cyane mu bijyanye no gukora ibikoresho bipfunyikwamo bitangiza ibidukikije no kunagura pulasitiki zakoreshejwe.
Uyu munsi twese turahamagarirwa gutera indi ntambwe twerekeza mu kubaho ubuzima buzira pulastiki: kubaho ubuzima butarangwamo pulasitiki zikoreshwa inshuro imwe zikajugunywa bizatuma dutanga umusanzu mu guhindura isi ahantu heza, mu gihe cya none no mu bihe bizaza.
Topics
More posts
Remarks by Vincent Biruta, Minister of Environment
National Seminar on Air Pollution
Kigali Serena Hotel | 30 May 2019
Good…
Kigali, 29 May, 2019- In view of beating air pollution caused by motor vehicle emissions, Rwanda Environment Management Authority (REMA) in…
As Rwanda prepares to celebrate the World Environment Day, The Rwanda Environment Management
Authority (REMA) is holding football community…
The 2019 National Environment Week has been organised from 25 May - 5 June 2019 to draw attention to the challenges posed by air pollution and…
On this 1 May, 2019The Management and Staff of Rwanda Environment Management Authority (REMA) have celebrated the International Labour Day, themed…
Kigali, 1 April, 2019 - A delegation from the National Agency for Sanitation and Public Health of the Democratic Republic of Congo (ANASAP), has…
Kigali, 12 February, 2019 – Participants from 14 East African countries are meeting in Rwanda for a four day Expanded Constituency Workshop, organized…
Marriott Hotel, Kigali | 12 February 2019
● Francoise Clottes, Director of Strategy
● and Operations, Global Environment Facility
● Coletha Ruhamya,…
Kigali, 31 January, 2019 - Rwanda celebrated World Wetlands Day on 31 January, 2019 in an event aimed to raise awareness to to relocate illegal…


text:
Ubwubatsi:
Urukuta: PVC nziza cyane,
Ubuso bunoze cyangwa ubuso bworoshye.
Gushimangira: Rigid PVC helix
Imiterere:
Kurwanya-abrasion, kurwanya ruswa, kurwanya gusaza
Byoroshye guhinduka, radiyo ntoya igoramye, uburemere bworoshye
Umuyoboro woroshye hamwe no gutanga amazi meza no gukora neza
Kurwanya cyane abrasion kandi byoroshye guhererekanya imbaraga
Urwego rw'ubushyuhe: -10 ℃ kugeza + 65 ℃ (14 ℉ kugeza 150 ℉)
Gusaba:
Byiza cyane mugutanga amazi, amavuta, nifu, umusenyi wamabuye yangiza, amabuye, sima, chip, shavings, ubwubatsi, ubuhinzi nibikorwa bya serivise.
Bisanzwe Layflat Hose 4 Bar
Inyuguti:
Uburemere bworoshye, Guhinduka neza.
Kurwanya ruswa, kurwanya gusaza.
Gukoresha byoroshye & kubika.
Amabara atandukanye arahari.
Iteraniro na / cyangwa gukata uburebure burahari.
Umuvuduko ukabije inshuro 3 igitutu cyakazi.
Ntabwo ari uburozi, Ntabwo ari impumuro
Ibisobanuro:
Mbere: PVC Icyuma Cyuma Ibikurikira: PVC Igikoresho-gisanzwe hose Umuvuduko usanzwe 4Bar


text:
Gaby Kamanzi yihanangirije abagabo bamureshya n’abamushishikariza gushaka umugabo
Umuhanzi ukunzwe cyane mu ndirimbo zo kuramya no guhimbaza Imana Gaby Kamanzi yavuze ko arambiwe abantu bahora bamushyiraho igitutu cyo gushaka ndetse n’abagabo bahora bamwoherereza ubutumwa bumusaba urukundo.
Ubwo yari mu kiganiro kuri KT Radio, ku wa Gatatu tariki 14 Nyakanga 2021,umwe mu bari bakurikiye ikiganiro yamubajije igihe ateganya kuba yashinga urugo akagira umuryango na cyane ko yamaze kugera kuri byinshi mu buhanzi bwe amazemo imyaka .
Yagize ati “Abantu bagombye kureka kujya bambaza niba mfite umusore cyangwa umugabo dukundana, kuko ibyo numva ari iby’ubuzima bwite bw’umuntu. Igihe nikigera bazabibona ku mbuga nkoranyambaga, ariko icyo nitayeho cyane ni umuziki wanjye.
Mu by’ukuri numva ndambiwe abantu banshyiraho igitutu cyo gushaka. Nakira ubutumwa bugufi buri munsi bw’abagabo bansaba gusohoka n’abashaka nomero”.
Mu bantu bagiye babaza Gaby impamvu adashaka umugabo, ngo hari n’abateraga intambwe bakamusaba urukundo bakeka ko yaba yarabuze umugabo mu buzima bwe. Icyakora uwo muhanzi we avuga ko ibijyanye n’urushako ari ubuzima bwite bw’umuntu.
Gaby aheruka gushyira hanze indirimbo nshya yise “Day by Day” ifite n’amashusho yayo (audio and visuals).
Irene Ingabire Kamanzi yavutse ku itariki 12 Kamena 1981, avukira ahitwa i Lubumbashi, mu Ntara ya Katanga muri Repubulika iharanira Demokarasi ya Congo, mu muryango w’abana batandatu. Ni umwana wa gatanu iwabo, akaba yaravukiye mu muryango w’abaririmbyi, ibyo bikaba byaramufashije mu buhanzi bwe.
Mu gihe Gaby yari afite imyaka 9 y’amavuko, yatangiye kugaragaza impano ye mu kuririmba, kuko yasubiragamo indirimbo basaza be baririmbaga, nyuma iyo mpano aza kuyikomeza mu kigo cy’ishuri cya Saint Esprit Nyanza yiga mu 1997 , muri ‘Singiza Ministries’ nyuma yo kwakira agakiza.
Gaby yasohoye indirimbo ye ya mbere mu 2003, ayita “Sauveur” mu 2004 yakoranye n’Umuhanzi w’Umurundi witwa Willy Uwizeye kuri ‘album’ ye, nyuma mu 2005 akorana n’uwitwa Richard Ngendahayo kuri ‘album’ ye.
Kamanzi kandi yabaye no mu itsinda ry’abahanzi ryitwaga “The Sisters” ryari ririmo na Aline Gahongayire na Tonzi.
Gaby yize muri Kaminuza yigenga ya Kigali (ULK) aho yigaga ibyijyanye n’icungamutungo, akaba yaragenze mu bihugu bitandukanye ku Isi abwiriza ijambo ry’Imana binyuze mu ndirimbo ze.
Kamanzi yamenyekanye cyane mu ruhando rwa muzika mu 2012, binyuze mu ndirimbo ye yise ‘Amahoro’ kuko yakunzwe cyane hirya no hino mu gihugu, ndetse igacurangwa cyane kuri za radio zitandukanye.


text:
Niba ushaka Akazi aka karizewe 100% niba ntakazi ufite gerageza hano birakunda ( Reba ibyo usabwa gusa)
ITANGAZO RY’AKAZI
Ubuyobozi bwa COPEDU Plc buramenyesha ababyifuza gupiganirwa umwanya w’umushoferi
Abifuza gupiganira uwo mwanya bagomba kuba bujuje ibi bikurikira:
- Kuba afite uruhushya rwo gutwara ibinyabiziga, Permi Category A na B,
- Kuba ari indakemwa mu mico no myifatire
- Kuba yararangije amashuri yisumbuye.
- Kuba afite uburambe bw’umwaka umwe (1) mu gutwara ibinyabiziga
- Kuba abasha kuvuga neza no kwandika ikinyarwanda, aramutse azi izindi ndimi byaba ari akarusho
Dosiye isaba akazi igomba kuba igizwe n’ibi bikurikira:
- Ibaruwa isaba ako kazi yandikirwa ubuyobozi bukuru bwa COPEDU Plc
- Umwirondoro wose w’usaba akazi (CV)
- Kopi y’irangamuntu n’iy’uruhushya rwo gutwara ikinyabiziga A na B
- Ibyemezo by’aho yakoze mbere
Icyitonderwa: Dosiye isaba akazi igomba kuba yageze ku cyicaro gikuru cya COPEDU Plc cyangwa kuri imeyiri hr-recruitment@copeduplc.rw ikoherezwa kuri abitarenze taliki ya 16/09/2022 saa sita z’amanywa (12h00). Abujuje ibisabwa bazatoranywa gukora ikizami nibo bazahamagarwa gusa.
Bikorewe i Kigali, ku wa 05/09/2022
MUYANGO Raissa
Umuyobozi Mukuru


text:
Inyigisho yo ku wa 3 w’Icyumweru cya 5 gisanzwe Umwaka B
Amasomo matagatifu :1Bami 10,1-10; Mk 7,14-23
Nta kintu kijya mu muntu giturutse hanze kimuhumanya,ahubwo ikivuye mu muntu nicyo kimuhumanya.
Bavandimwe,amasomo matagatifu y’uyu munsi aratumurikira kandi aradufasha gutera intambwe mu kwimenya no kumenya uko duteye n’uko duhagaze imbere y’Imana n’imbere y’abana bayo, yaduhaye ngo tubane muri iyi si dufatanye urugendo rugana Ijuru. Iyo umuntu akunda Imana,akayiha ikaze mu buzima bwe, imuturamo kandi ikamugwiriza ingabire zayo, zigashinga imizi mu mutima, kandi akuzuye umutima gasesekara ku munwa nk’uko abanyarwanda babivuga. Bityo akarumbukira imbuto nziza abamusanga bose n’abo asanga.Urugero mu isomo rya mbere ni umwami Salomoni,yagororokeye Imana imuha ingabire nyinshi harimo n’iy’ubuhanga buhambaye ku buryo n’abakomeye bavaga iyo bigwa bakaza kuvoma kuri ibyo byiza Imana yamwihereye. Umwamikazi w’i Saba wari warumvise ubwamamare bwa Salomoni akesha izina ry’Uhoraho yaraje nawe amwumvise aratangara maze asingiza Imana, Soko y’ibyiza byose, ati: Nihasingizwe Uhoraho Imana yawe yo yakwicaje ku ntebe y’ubwami ya Israheli, kugirango wubahirize amategeko n’ubutabera. Ibyo byiza byose byavaga mu mutima wa Salomoni kuko yari yarimitse Imana, atari ukuyubakira ingoro nziza gusa y’i Yeruzalemu no kwimikamo ubushyinguro bw’Isezerano, ahubwo no kuyegurira umutima we.
Yezu ati: nta kintu kijya mu muntu giturutse hanze kimuhumanya, ahubwo ikivuye mu muntu nicyo kimuhumanya. Ibi yabivuze abafarizayi bamaze kumushyogoza ngo aha we n’abigishwa be barya badakarabye (byo gukurikiza imihango ya kiyahudi). Yezu ntabwo ashaka kuvuga ko tugomba kurya umwanda cyangwa ngo turye akaribwa n’akataribwa, cyangwa ngo twoye kwita ku isuku kandi nayo ari ngombwa kugirango duharanire kugira ubuzima buzira umuze. Ahubwo twumve icy’ingenzi atwereka tugomba kwitaho. Tuzi neza ko mu mutima wa muntu ariho zingiro cyangwa ishingiro rya byose. Ni ho haturuka imyanzuro ibyara cyangwa iherekeza ibikorwa byose n’imyifatire bya mwene muntu, ari ibyiza ari n’ibibi. Abanyarwanda babivuga neza iyo bagira bati: kami ka muntu ni umutima we, akananiye umutima ntiwirirwa ubanga ingata, umutima muhanano ntiwuzura igituza, umutima usobetse amaganya ntusobanura amagambo, umutima w’umukobwa uzasuzumwa n’inkanda, umutima w’impfubyi watanze umutwe w’umusaza kumera imvi, umugore uri ku mutiba ntabura umutima, umutima utanyurwa unywa itabi, umutima w’ugukunda uba hafi nk’irembo,…cyangwa bati uriya muntu agenda nk’utagira umutima, umukobwa w’umutima, umugore w’umutima…Ibyo byose ntabwo baba bashaka kuvuga umutima w’inyama twese dufite twese mu gituza nk’urugingo (rumeze nka moteri y’umuntu itunga kandi igakoresha umubiri mu bijyanye n’amaraso) ahubwo baba bashaka kuvuga ubumuntu bw’imbere. Ibyo kandi biganisha kuri ya shusho y’Imana twaremanywe. Aho rero niho yezu yerekeza kuko ashaka gukiza imitima yacu yazahajwe n’icyaha kugirango yongere inogere Imana. Kuko rero mu mutima w’abantu ariho haturuka imigambi mibi: ubusambanyi, ubujura, ubwicanyi, ubuhabara, umururumba, ubugome, uburyarya, ingeso mbi, ishyari, gutukana, ubwirasi n’amafuti. Ibyo bintu byose bibi biva mu mutima nibyo bihumanya umuntu.
Bavandimwe, Nyagasani ashaka kurandura ikibi muri twe ahereye mu mizi gishinga mu mutima wacu, kugirango tugire imitima icyeye, yuzuye amahoro n’ibyishimo aduha kandi tukabisakaza hose no muri bose. Ntitube ba Barakagendana, Akarikumutima, Karimunda,…(abitwa ayo mazina bambabarire ntawe nshaka gutunga urutoki cyane ko atari namwe mwayihaye, ariko burya izina ni nk’umugani. Burya ngo ugana akariho). Ese ako kantu buriya ni agaki? Uko biri kose bigaragara ko atari keza kandi iyo gasohotse karahumanya cyangwa kakarikora. Gashobora kuba agahinda, agashyari, akantu k’urwango, k’inzika, akageso runaka…Ibyo byose Yezu arashaka kubitubohoraho maze imitima yacu akayitura akayuzuza ingabire, abandi bakajya batuvomaho ibyiza. Yezu ati mundebereho kuko ngira umutima ugwa neza kandi nkoroshya, muzamererwa neza mu mitima yanyu (Mt 11,29).
Mutima wa Yezu mutagatifu rwose,utubabarire !
Mutima wa Bikira Mariya utagira inenge,udusabire !
Padiri Félicien HARINDINTWARI, Espagne